Refugee pawlin sumpai ih zuarnak an tong - Chinland Today Media\nMay 18, 2010 1:07 pm·0 comments\nTipi ah mi 16 thi:\nKan dung tlawngkai nithum ah Bangladesh khawpi Dhaka saklam 100 km ih tipi thuanthum ah mi (16) cu an tonak long a let ruangah an thi ih, an ruak cu hawl rero lai a si. Hih long hi mi (passenger) a phur tam tuk (over-load) ruangah a pil a si.\nGas platform a pil\nVenezuela ram ih tipi kap Gas laknak hmun ih platform tumpi an tuah cu Kan dung tlawngkai nili ni ah tipi (sea) ah a pil ih hnatuantu mi (95) cu an runsuak thei sal. President Hugo Chavez cun “Aban Pearl gas platform a pil na’n zohman an thi lo’ tiah twitter account ah a ngan. Aban Pearl Gas laknak hi a hlunzet ih, 2007 ah tuah tha dingin acozah cun sumpai tampi budget a tuah na’n tuah tha sal loin tuni tiang an ret ringring ruangah mi tampi cun president Hugo cu sumpai eiru tiah an puhmawh a si.\nFBI in misual hawlnak an tawpter\nKan dung zarh ih New York khawpi sung Times Square siatsuah tumnak thawn pehpar in FBI in ram sungih misual cangvaihnak le bomb phuah dingih timtuahnak dang a um le um lo thu an hawlnak cu kan dung tlawngkai nili ni ah an tawpter thlang. FBI thuphuantu cun Times Square siatsuah tumnak cu an hlawhsam ih, hmun dang ahcun hitivek ih cangvaih tumnak a um thu kan thei hrih lo tiah a ti.\nAngki sen hotu in hliamhma a tuar:\nThailand ram acozah dodalnak langter ih lamzawhtu lakih hotu pakhat Khattiya Sawasdipol (zuk)cu kan dung tlawngkai nili ni ah Bangkok khawpi sungih lamzawhnak ah ‘sniper’ (hlaral ih um kahnak meithal) in an kap ngah. Sawasdipol hi Thailand acozah ralkap Major General a si ih, kan dung thla ah lamzawh pawl tampi lakih ‘granade bomb’ puahnak le mi 100 in hliamhma an tuarnak thu thawnn pehpar in acozah in a hnatuannak ihsin a colhter (suspended) mi a si. Asinan, amah rori cu angki sen hrutu (Thaksin tantu) lakih hotu ah a cang ih, acozah cu nasazet in a dodal. Tlawngkai nili zan ah lamzawh pawl le security pawl karlakah buainak a um ih, mi 20,000 hrawngin security pawl an nawr rero lai ah Sawasdipol hi hlaral ihsin an run kap ngah a si. A kiangkap ih mit rori ih a hmutu pawl cun midang (2) khalin hliamhma an tuar tiah AFP thuthang cun a ngan. Angki sen hrutu pawl cun daihnak tuah an tum lai ah Thailand prime minister Abhisit cun rampi hril awknak cu hmai November thla ih tuah ding a ti ruangah mipi cun lamzawhnak an colhsan thei ngaingai lo a si.\nRussia ralkap in mi 3 an kap that:\nKan dung tlawngkai nithum ah Russia ralkap pawl cun Moscow khawpi ih bomb puahter tumtu misual (3) an kap that tiah Federal Security Service hotu Alexander Bortnikov cun a sim. Hih mi (3) an thahmi pawl hi Moscow khawpi sungih hmun pakhatkhat siatsuah tumnak le bomb thawn milai tampi thihnak tuah tumtu ti’h an puhmawhmi an si ih, an hnatuanpi pawl khal hawlsuah an tum thu Alexander cun a sim.\nAustralia nunau in leitlun helsuak ding:\nMay 15, 2010 (zarhte ni) cu long fate (solo-yatch) thawn tipithuanthum ihsin leilung helsuaktu lakih nauhakbik Jessica Watson cu ‘mi raltha pawl upatnak thawn’ Sydney tipi kap ah mi thawng tampi cun hmuahnak programme hman an tum. Jessica Watson hi Buderim khua, Brisbane saklam, Queensland state ih um a si ih, thla (7) lai amah lawngin tipithuanthum ih a um hnu ah May 15, 2010 ah an ram ra thleng sal dingih beisei a si. (Hih thuthang kan nganlai ahcun an ram a thleng hrih lo).\nJessica cun 2009 October ni 18 ah an ram tipithuanthum ihsin thokin pacific tipithuanthum ah a feh ih, cuihsin Artic tipithuanthum pal tlangin North America le South Americaa hel vivo ih, Indian tipithuanthum ihsin an ram lam ah a ra kir sal. Amah lawng a si ih, solo- lawng thawn tipithuanthum ihsin leitlun helsuaktu lakih nauhakbik a si thei na’n cuih zuam awknak tawlreltu pawl ‘World Speed Sailing Record Council’ timi cu an um nawn lo ruangah ‘1999’ ih rak helsuaktu Jesse Martin kum 18 (Australia) ih record tuahmi cu a long sak thei cuang lo ding tiah thuthang cun an ngan. Jessice Watson ih nu le pa khal mi tampi in ‘kum 16 nunau’ hibangtuk ih an thlahnak cu an sawisel. Mi dang khalin Jessica ih lamzin fehnak pawl cu leitlun helsuaktu ‘record’ lakih ret tlak lo tiah an sawisel. Asinan amah duhdawttu pawl cun ‘record’ tuahtu an um lo khalah ‘a zuamnak le a ralthatnak cu’ hminsintlak tiah an ti. – AFP\nRefugee pawlin sumpai ih zuarnak an tong:\nRefugee pawl bomnak tuahsak tu South Korea ih Durihana Association hotu Rev. Chun Ki-won (kum 53) cun North Korea ihsin Tuluk ram ih tlan (refugee) pawl cu an umnak kip ah ‘Lo’ hnatuan dingin mi pakhat US$ 1,500 hrawngin zuar an si tiah a ti. Pastor Chun Ki-won cun North Korea le South Korea ramri cu ralkap pawlin an kil ringring nan nunau pawl cu feh sukso an sian ringring ruangah North Korea ih mi harsa pawl cu ‘Agent’ pawlin an hruai suak in, hnatuantu nunau samnak hmun, Tuluk ram leiletnak ram car ah zuar an si tiah a ti bet. Nunau hrekkhat cu Lo hna an tuanter ih hlei-ah Lo neitu pawlin nupi vekin an rak cohlang ih, an pasal pawlin an duh nawn lo hnu ah midang hnenah an zuar sawng sal. Cutin, nunau pakhat cu vei (8) tiang zuar an si’ tiah Pastor Chun cun a sim.\nNorth Korea nunau pawl cun Tuluk pacang lakih fa an neih khalah Tuluk acozah cun ziang a rak siar lo ih, a nu cu Korea rammi a sinak an hmuhsuah tikah harsatnak an tong. Cun, anu cu amai’ ram ih a kir sal ahcun Tuluk acozah cun ‘nu nei lo’ nauhak cu ID card a pe thei lo. Korea nunau pawl khal anmai’ ram ah an tlung ngam nawn fawn lo. Cucu leitlun ih milai hrang phurrit tumbik a si a ti. 2009 April thla ih Washington Press Conference ah North Korea ihsin nunau (hlawhhlang ding) tampi cu Tuluk ram ah ‘Agent’ pawlin an phur lut ih, cu pawl cun pasal dangdang hnenih zuarnak an tuar ti a si. – AFP


Hruaitu Issue 177 - Chinland Today Media\nDecember 28, 2008 2:13 am·0 comments\nHT vei – 177\nvei – 177\nLCF ihsin mi 36 ram dang ah\nTuni le thaisun a bang awk lo, thaisun ah Ninu in ziangmi a rak suahpi ding ti kan theih ban lo mi hi bawipa ih duhmi a rak si, cucu a mai thlawsuah khal a rak si fawn. Hmailam can theicia sehla tap le aihramnak in hi leitlun a khat ding.\nKan LCF khal hi Bawipai kut cakin a rak dinsuah lai kum 2002 ah mi 70-100 hrawng lawngin an rak khawm thei nan, tuni ah Pathian kutcak a lang vivo ih mi 400 lenglo an rak khawm thei. Tuithla sungah kan member sung ihsin\nPa Ngun Hmung tei innsang mi 5 Newzeland\nPa Ngun Lian Uk tei innsang mi 4 USA\nNu Sui Thuan tei innsang mi 4 USA\nPa Sui Lian Thang innsang mi 6 USA\nPa Ngun Nawl innsang mi 6 USA\nPa Tawk Lian Mang innsang mi 5 UAS\nSalai Cung San mi 1 USA\nSalai Cungte Mi 1 Australia\nAnzaten mi 36\nHmailam caan ah ziangvek tikcu can khal ah Bawipa hmin sunlawinak ah si vivo hramseh.\nNa Duhdawt mi\n–by Jasmine Certe\n( ……. ) Duhdawt mi ti le\nDuh timi na thei maw\nCun a taktak si lo mi\nRuahsan hi sullam a nei maw\nTipi thuanthum ti khi\nHaite in na suak kang thei kei maw\nKurtai khi a thupte ih ei khal len\nA thlum thotho\nSa an kap hlan ah\nPuahnak ding thing an sat dah maw\nNa ei thei lo mi in\nNa pum a lo puar ter thei lo\nNa duhdawt mi cu thinna in tan hlah.\n-by Rev. Run Cung Mang\n“Zianghman ttih hlah, na hnenah ka um a si. Keimah cu na Pathian ka si, zianghman in lo phangter hlah seh. Ka lo bawm dingih ka lo cakter ding; ka lo hum dingih ka lo ruun ding” (Isaiah 41:10).\nA siatral cuahcomi hih leiram ih na leenlai ah na ttulbikmi hi ziang a si? Ahleice in ttih ding hlir ih a khatmi hih Malaysia ram na um sungah ziangmiso na poimawhbik? (oprasi, palik, rela, damiah,…) Mi hmuahhmuah in kan ttulbikmi cu thlangam daihnak (peace) hi a si ko. Kan Laittong ahhin “hnangamnak” timi kan nei ih “thlangamnak” timi khal kan nei. Thukdeuh in simfiang tum hnik sehla – “hnangamnak” cu thinlung sungih ttihphaannak um lo daihnak khi a si kan ti thei. Kan rinsanmi le kan rualpi ttha kan kiangnai ih an um caan ah kan hna a ngam hlunhli. Asinan “thlangamnak” cu cumi hnakin a nasadeuh. Kan kiangnai ah rinsanmi zohman um lo hmanseh, kan nunnak ah ttihphaannak hlir in in kulhvel hmansehla, kan sunglam nun, kan thlarau nun cu Pathian Thlarau Thianghlim ih umpinak thawngin dai ziarzi in a um thei. Cumi cu thlangamnak kan timi le kan ttulbikmi cu a si.\n1. Zianghman ttih hlah!\nLeitlun hi ttihphaannak hlir in a khat. Milianzet khal in a tlaksiat ding le a farah saal ding a phaang ih micak khal in amah hnak ih caksawn suak leh ding a phaang ve. Thuneihnak saangbik nei ram uktu bawi pawl tla hril an si nawn lo ding an phaang. Mi hmuahhmuah ttihphaannak nei lo zohman kan um lo. A tam le a mal a simen. A luar le luar lo lawng a si ko. Sihmansehla kan biakmi kan Pathian in zumtu a tefa pawl cu “Zianghman ttih hlah!” in ti (Isa. 41:10). Ziangah sipei? Dr. Simpson in, kan Bible sungah “ttih hlah” timi thawn a bang awmi ttongfang hmun 365 lai ah a cuang. Kumkhat ah ni 365 a um ih, curuangah zumtu cu nikhat te hman ttihphaang ih um ding in siang lo a si, a ti. Ka lungkimzet. Ttihphaannak leiram ah kan um ko nain “Zianghman ttih hlah!” in titu a cak Pathian kan nei. Pathian hmin sunglawi sin koseh!\n2.Zianghman in lo phaangter hlah seh!\nZumtu cu kan beunak lungpi Jesuh a si ruangah ziangtluk buainak sumzing in in kulh hmanseh phaan ding a um lo. Ziangahti le “phaang hlah” in titu Pathian kan nei. Paul in, “Ziang thuhla hmanah donhar in um hlah uh. Thla nan cam tikah lungawi aipuang in na duhmi cu Pathian hnenah dilsawn uh. Cuti ih nan tuah asile minung ih ruah baan lomi Pathian ih thlangam daihnak in nan ruahnak le nan thinlung cu Khrih Jesuh sungah a kilhim ding,” a ti (Filipi 4:6-7). Zumtu pawl cu ziangtiklai caan khal ah Pathian in in umpi ih thlakung in zawn ringring ruangah hnangamte ih um ding kan si. Immanuel Pathian in, “Nan hnenah ka um” in timi cu rinhngetnak thawn pom in nuncih zuam cio uhsi! Pathian kut cak sungah himnak famkim a um ruangah ziangtik caan khal ah hnangam tein um aw. Jesuh dungthluntu pawl in an thinphaan caan ah an Bawipa an ko ih an hnangam bangin Bawipa sawm ringring uhsi. Bawipa in, in namnuaitu leitlun harsatnak tilet le tisuar cu a hlohter mai ding.\n3. Keimah cu Na Pathian ka si.\nSaam ngantu in “Bawipa kha an Pathian ih a neitu miphun cu mi thluasuak phun an si, Bawipa in a rothil ah a hrilmi pawl cu mi thluasuak an si,” a ti (Saam 33:12). Israel pawl ih an duh awknak le an tluangkhawnnakbik hi Pathian ih mihril kan si timi ahhin a si. Kannih Laimi tla Pathian ih rundammi kan si, Israel thar kan si. Jesuh Khrih cu i Runtu le ka Bawipa tiih a pomtu hmuahhmuah cu Pathian in ka fahniang ti’n in ko ih Pathian cu kan Pa a si. Pathian cu thlarau nun ih kan Pa a si ruangah zo in so in neh thei ding? Pathian kut cak sung ihsin zoso in long theitu um ding? Paul in, “Nannih cu nunnak ah Khrih thawn thawhter nan si zo ruangah Pathian vorhlam kap Khrih tonak vancung ram ahkhin nan thinlung bun uh,.. Nan thi zo ih nan nunnak taktak cu Khrih thawn Pathian sungah thuh in a um a si,” a ti (Kol. 3:1-3). Curuangah “Keimah cu na Pathian ka si” in titu Pathian kutcak sungah himdam te’n um uhsi!\n4. Ka lo cakter dingih ka lo bawm ding\nLeitlun mi cu mi cak lo le mi ttawnttai hlir kan si. Kanmahte kan nunnak hi sekent pakhatte hman a humhim aw theitu kan um lo. Sualforhnak a neh theitu tla kan um lo ih tisa duhnak hlir ah a tlangleengmi kan si thluh. Sihmansehla lungawiza thutak cu Pathian in, “Ka lo cakter dingih ka lo bawm ding” in ti. Samson cahnak petu Pathian cu kan Pathian a si ve ih Solomon fimnak petu Pathian cu kan Pathian a si ve thotho. Paul hhnenah thlaraumi sitheinak huham petu Pathian cun tuni khalah Amah a ringtu poh cu thlarau thazaang cahnak in pe fingfing a si. Mani-tusun-thaisun ziangtik hmanih danglam dah lo Pathian cun kan harsatnak le kan ttulsamnak ah in bawm thei. Khawvel thinharnak thli sia ih in nuai rerolai khalah tuar theinak thazaang le neh theinak huham in peek ringring a si. “I ko uh, ka lo let ding, mangbangza thil khuaruahhar ka lo khmuhter ding” (Jer. 33:3) in titu Pathian ko ringring in Amah ah rin-umnak le rinsannak kan neih ahcun a dingfelnak vorhlam kut cak in in ruun dingih in humhim ding a si. Kan duhmi le kan beiseimi ziangkim ngah thei dingin in bawm ding a si.\n5. Ka lo hum dingih ka lo ruun ding.\nBawipa in harsatnak sumzing sung ihsin in humhim dingih ttihnung raapthlakza dodalnak le tisiatnak sung ihsin in ruunhim ding. Thukam pelh dah lo Pathian cu Amah a ringtu poh cu an harsat buainak sungin a hum ih a ruunhim ringring. Leiram ttihphaannak le Malaysia ram thinharnak sung khalah Bawipa duhdawtnak sungih na tthum awk taktak ahcun minung ih peek awk thei lomi le minung sinak ih mahte ngah thei lomi, Pathian hnen ihsin lawng a rami thlangam daihnak in na khat thei ding. Na nunnak a lo hum dingih a lo ruun ding.\nThlangamnak (Peace) cu mikip ih kan duhbikmi le kan ttulbikmi a si. Cuih thlangamnak cu hih leitllun khuitawk hmun hmanah a um lo. Lei le van seemsuahtu Pathian hnen lawngah a um. Cuaruangah kan Bawipa Jesuh a suahhlan kum 700 ihsin a hmin ah Mangbangza, Remruattu, A cak Pathian, kumkhua ih Pa, Daihnak siangpahrang (Prince of Peace) tiah kawh a sicia zo. Tuni khal ah kan biakmi kan Pathian cu lei le van ih thuneitu saangbik le cungnungbik Bawipa a si. Paul in, “Bawipa kan lam ih a ttan ahcun zoso in dodal thei ding?” a ti bangin kan thinlung zate’n Bawipa cu zumhnget in kan rinsan ahcun zohman in dodal thei lo dingih nehnak thantar thawn Pathian kan rian thei vingvo ding. Cuticun ttihphaannak ih khatmi hih leiram ahhin thlangam daihnak thawn kan um thei ding a si.\nFake Information a tam :\nMisual hawltu an buai rero laiah mipi lam ihsin thuphan information dik lo rak petu an um ringring. Singapore cozah sun le zan an hawl rero ‘Mas Selamat Kastari’ umnak thei vekin bus driver pakhat cun palik hnenah report a pek ruangah kum 1 le thla 9 sung thlawng tla dingin thu thensak a si. Hi driver pa hin palik hnen ihsin laksawng ngah a duh ruangah hitin thuphan a per tiah a phaung aw sal. Kastari kha February 27 ah a tlansuak a si kha. January ni 9, Taman Medan,Malaysia ih nunau nauhak Sharlinie ( kum 9 ) hlo an hawl rero laiah Pakistan tlangval cun palik hnenah information dik lo a rak pek ruangah kaih ve asi.\nEast Timor ram ah daihnak a um thei lo : Kan dung February 11 ih East Timor President Jose Ramos Horta kap ngahtu le prime minister to-nak mawtaw rak khamtu tapung pawl cun daihnak an duh thu an sim rero nan, ramsung ih an cangvaih vivo ruangah cozah cun ‘state of emergency’ cu thlakhat sung a sauter bet. Tapung pawl hi Australia pawl bawmnak thawn an hawl rero ih, tampi an kai zo nan an hruaitu bik an kai ngah thei hrih lo.\nPresident Arroyo le sumpai eiruknak :\nPhilippine mipi cun an president Gloria Macapagal Arroyo duhtu le duhlotu zat survey an tuah ih, nikum October ahcun 39% in sumpai eiru in an puh. 2008 Feb-March in survey neta bik ahcun amah duhlo tu Filipinos mipi 51% an um tiah an ti. Hiti vek ih opinion poll ( ngaidan vote thlaknak ) an tuah ringring ruangah mipi then hra ih then kua cun Arroyo an puhnak hi ngainuam a ti tiah survey tuahtu cun an zum. Arroyo hin ‘telecommunication’ lam thansonak ding ih budget US $ 3,30,000,000 ( RM 1,050,000,000 ) a eiru tiah an puhmawh a si.\nBhutan ram cun ram uk dan a thleng ve. An Siangpahrang neta bik Jigme Khesar Wangchuck cun hi uknak thlengawk hi ram mipi hmuahhmuah lungawi tlang theinak ding ah a si’ tiah a ti. Democracy ram vekin hrilawk nak an theh veten Buh\_hutan United Party cun parliment seat 47 ah 44 an ngah hnu-ah thuneihnak an kai cih. Siangpahrang cun political power a nei ko ding nan, rampi uknak ding policy thar an tuah ding a si.\nTaiwan in president thar an nei : Kan dung zarhte ni-ah ( 22.3.08 ) Taiwan cun president hrilnak an nei ih, kum 8 lai president tuantu, Democratic Progressive Party hruaitu Frank Hsieh cu Kumingtan hruaitu Ma Ying Jeou cun a neh. Taiwan hin kum 1949 in thawk in Tuluk ram ihsin zalen nak ngah dingah nasa zetin arak zuam zo nan, tu ni tiang Tuluk hnen ihsin an inndang thei lo. Asinan, Jeou ih hruainak cun Taiwan tipi kap 160 kilometers ih sau cu, Tuluk lak ih himnak dingah thil pakhatkhat a tuah ding ih, tuluk thawn cun economic lawngah sungkhat kan si ding tiah a ti.Taiwan hin tih cing in United Nations Organization ah amai hming thawn member si ding a tumtah ringring. Hi tumtahnak referendum hi Tuluk cozah cun a ngeih lo zet ih Taiwan cu UNO ah ‘Republic of China’ tin tel ve mai sehla a duh.\nGreece ramah Olympic meisa an muat thawk : Kan duing tlawngkai ni khat ah Greece ram ih Olympic suah thawknak hmun, Olympia tlangpar temple-ah kum 2008 hrang Olympic meisa cu an muat thawk. Tuluk ram Olympic tawlrelnak hruaitu Liu Qi cun thu a sim lai-ah human right lam hnatuan tu France mi pahnih cun sandah an rak piah ih, thusimnak microphone lawng ih, “Milai diknak hmuhsuamtu ramah Olympic tuah si hram hlah seh” tiah an au. Sandah piahtu pawl cun Olympic flag ih rinkual panga cu ‘misual hrennak handcuff vekin slogan ah an ngan ruangah kaih an si.\nFrance le Britain cun nuclear thuhla reltlang :\nKan dung tlawngkai ni li-ah France president Nicolas Sarkozy le a nupi Bruni cun Britain ram an tlawng ih prime minister Gordon Brown an tawng. Hi an khualtlawn nak hi kum 12 sung ih France prsident in Britain a palsal nak hmaisa bik a si. A hlan ahcun France le Britain hin USA in ramdang a donak thuhla-ah ( foreign invading policy ) an rak rem awlo theu. Ram pahnih hruaitu pawl cun Nuclear summit thuhla, Olympic thuhla le Dalai Lama thuhla pawl an rel. Ram pahnih cun nuclear energy tuah lotu leitlun ramah electronic thilri a tam thei bik kuatsuah ( bawm ) an duh ih, asinan, Britain cun kum 2012 Olympic a tawlrel a tul ruangah France in Olympic boycott a duhnak cu a pawmpi lo. France cun tuluk-in Tibet mipi tampi a kaih ruangah Olympic boycott ding European Union ram hmuahhmuah lem a tum thu a sim. France ram hin a ramsung ih electric power 80% hi nuclear ihsin a tuah ih, Britain cun 20% tuahding in nuclear power a hmang.\nFrance ram first lady Bruni sawiseltu :\nFrance president Nicolas Sarkozy ih nupi Carla Bruni cun sawiseltu a nei tam deuhdeuh. Bruni hi fashion model tuantu a si vekin kum 1993 ah photoghrapher Michel Comte cun tawlawng ih a umlai, George Seurat ih modeling style cu a rak zuk. Zuk lakhawmtu pawl cun British fashion models Kate Moss le Naomi Campbell ih zuk pawl thawn April ni 10 -ah mipi hmai ih zuarnak ( auction- lilam nak ) an nei tum. Amal bik US $ 4,000 in an thawk ding. Culai fang ahcun 1.75 meter ih sang Bruni cu Harper’s Bazaar fashion megazine editor Lucy Yeomans cun, US president John F.Kennedy ih nupi Jacqueline Kennedy thawn an mawidan a rak tah thim.\nBangladesh in Independence day puai tuah :\nKan dung tlawngkai ni thum ( 26.3.08 ) kha Bangladesh ram independence dat vei 37 nak a si. Mirang pawl uknak ihsin independence ngah neta bik khal an si. Bangladesh ram hi tu hlan ahcun ‘Weat Pakistan’ ti a rak si theu ih, political buainak a phunphun ruangah kum 1971 ah anmah in cozah dang an nei ve. Himi thuhla ah Pakistan cun India cozah cu a mawhsiat ih, tu ni tiang Jummu le Kasmir state ( India ) ram cu an ram a si tiah neih a tum rero.\nPeru ramah Dinosaur ruh an kai : Arequipa, Peru ah kan dung tlawngkai ni hnih-ah palik pawl in vanram thilphur ding thiarsak tu bus cu an check ih, 8.5 kilograms ih rit dinosaur kha ruh ( jawbone ) an kai. Peru cozah cun kum tampi ‘fossil traficking’ hi an rak kham zo. An ram ah khua hlanlai ih dinosaur ruh tampi cu ramdangah an phurh hlohsak thluh theu. Arequipa ih an kaih ngah hi ‘bony triceratops’ dinosaur ruh a si ih, archaeologist pawl cun kum 6,500,000 ih upa a si an zum. Triceratops pawl hi North America thlanglam ah an rak um tam bik theu.\nTuluk cun Olympic boycott ding an phang : Tuluk ram cun an ram buainak ruangah internatioanl olympic organising committee in olympic cu a boycott ( canceal ) sal ding ti a phang. France president Nicolas Sarkozy cun ‘Tuluk ram cun ramsung buainak a tawlrel thei lo a si ahcun, Olympic opening ceremony tla ka boycott ding’ a ti ruangah Tuluk cozah cun a hlan ih a rak kham theu Europe ram journalist pawl cu a kosal ih, buainak um nawnlo nak hmun ‘Himalaya’ ah lawng a hruai. March 10 ihsin thawkin Tibet mi 140 an thi zo nan, tuluk cozah cun 20 lawng an thi a ti. Tibet cun kum 1959 ihsin independence an dil zo ih, mitampi India ramah an tlan. Tibet hruaitu ‘Dalai Lama’ khal hi 1959 ihsin India ramah a um zo.\nNunau thahnak tam sinsin\nHongkong ih nunau tha lo thattu an kaih hnu-ah, France ram ih nunau 7 lai sualpi ih thattu Fourniret cu kaih a si ve ih, thuthennak a hngak lai.\nUN zungin mi 100 hnenah appointment an pe\nKan dung tlawngkai ni hnih ni (25.3.08) ah UN zungin card ngah cia sungkhat ben ding mi 100 hnenah appointment an pe suak ti a si.March ni 11 ni ih UN zung hmai mipi tam tuk ruangah appointment pe loin palik an dawiter hnu ah tuhi an pek hmaisabik a si. UN zung in an zung hmaiih dansi tul nawn loin CRC le ARC ah hmin pe dingin an ti mi asi.Cumi hmin cazin pekmi sung ihsin CRC in 50 ACR in 50 an zaten mi 100 hnenah appointment pek an si.Tuah sungkhat ben ding hmin petu 800 lenglo an um lai ti a si.\nRegistaion thar thawn peh aw in kan dung 2007 mass hlan te ih Kawhtawng le Thailand lakih lawngtla mi 40 hrawng thih tumta anung mi 46 hnenah registation an tuah sak ti a si.Mi bang lo,Aids nat nei ,naupai,emergency hrangah cun an phit ti a um lo nan mi pi vangtlang hrangah cun thuthar a um hrih lo.Lai mi tampi in rampi kan thlen theinak dingah thlacamnak thawn ttang cio uh si.\nDAN LE AN HRAMTHAWKNAK\n(By -BiakChawn )\nLeitlunah ziang tik ihsin Dan a rak um? History ih ngan kan theih thei hmaisa bik le tulai san tiang hin milai kilven nak ding le misual hrem nak ding hi ziangtin a rak um? Hruaitu siartu hmuahhmuah in a tlangpi kan theih tul mi pawl le kan ruah tlang ding ih tha ka ti pawl famkim lo zetin vawn ngan ka duh.\n1.Dan hramthawknak cu kan bible ahcun ‘Ei hlah’ ti ihsin a thawk. Sinan, hi article ahcun leitlun history lam ngan a si ding ih, Baibal lam cu kan ret tha phawt pei. Milai cun ‘ca ngan le ca siar’ kan thiam hlan ihsin ‘Dan’ kan nei zo kan ti thei. Milai ih duhdawtnak cun inn sungsang ihsin ‘tuah hlah’ ti le ‘tuah aw’ tin Dan cu a thawk. Hihi Robert Mardock cun a cabu-ah ‘ca ngan le ca siar thiamnak a um hlan khal ah milai then thumj ih then hnih cun Dan an nei ih, milai pakhat a thih ahcun a thilri cu zo-in cohlang ding ti thu-ah Dan a rak tam bik’ tin a ngan. ( Ethnographic Atlas – University of Pittburg press 1967 p.862 ).\n2. Kum 3000 B.C hrawng ihsin Egypt ram cun mipi zohkilnak ding ah Dan an nei zo ih, cucu ca-in an ngan ti theih thei an si. Asinan, misual an hrem pawl cu mitthi phumnak thlan pakhat ‘pyramid’-ah ret ding in mitthi kuang ah a nung cing in an rak phum theu cu 3000 B.C hlan ih ‘ca ih ngan loh Dan’ a si thei. Ziangah ti len kum 2000 AD ah Egypt ram cun an ram history an theih ban thei ihsin kumm 7000 an si-nak puai an rak tuah.\n3. Babylon ram siangpahrang Hammurabi in Dan a tuah cu a si. Cucu 1760 B.C a si ih, Nebukadnezar um hlan kum 900 hrawng ah a si. Cui Dan cu mi hmuahhmuah siar thei ding khawpi sumdawngnak ah lung phun a si ih, sumdawng ( trader ) pawl le sal ( slave ) thuhla a tam bik. ( Nebukadnezzar in Jeruslam a siatsuah kha 860 B.C hrawng a si )\nHammurabi siangpahrang sanlai ihsin ‘mit aiah mit, ha aiah ha- kuan ding’ ti le sal pawl hminsin nak hlohtertu cu a kut tansak ding. A sal tlansuah tertu cu thah a si ding, sal cun nupi pasal an nei-aw thei ding’ ti pawl an lar thawk. Hihi ‘Code of Hammurabi’ ti a si. Mosi sanlai ah khal miphun tamsawn cun an hmang.\n4. Tuluk ram an si. Tuluk ram ah ca-in dan an rak tuahnak cu Xia dynasty ( Xia siangpahrang sungkua le thlah pawl sanlai ) ihsin a thawk. Hi dan pawl hi leilet ram hmansak awk thuhla ih dan ( feudalism ) a si ih, Xia sanlai ah tuluk ram ih ram fate uktu bawi pawl cun ral an neih tik cu-ah anmah bawm lohli ding ih thukam tu pawl hnen-ah leilet ram cu an san ter theu.\n5. Greek siangpahrang Solon sanlai a si. Babylon ram cu Persia in an siatsuah zo ih, Persian san neta lam a si. Greek pawl in Persia an do rero ih, ram an la vivo. 600 B.C – 500 B.C hrawng a si. Hihi Europe ram hmuahhmuah in Dan an cawngnak bik cu a si ih, Solon sanlai ihsin biaknak le ram uknak lam cu lamzin dangdangin an then thawk.\nRome sanlai ih Dan pawl hi paruknak kan ti thei. Kum 451 B.C hrawng ihsin Roman pawl cun Greek dan cu tuah danglam deuh in dan picang ngaingai an nei thawk. Inn sungsang, miphun si-nak le sal tawlrel dan a tam bik. Misual cu thinglamtah par ih khenbeh, thuthennak ah diknak cotu cu ‘lung rang ( marble )’ pek, inn sungsang ih pa bik in a fapa cu sal si ding in zuar sehla, cui a fapa cun a Pu in a duhzat tangka cu kuli tuan cing in a pe kim sal thei a si ahcun a suaksal thei. Vei thum a Pa-in a zuar hnu-ah ‘a fapa’ cu a luat ding ih a pa cun a zuar thei nawn lo ding. Mi pakhat a rak Aaa thut a si ahcun a thilneih mi par ih thunei tu ding cu a sungkhat naih bik mipa a si ding.\nIndia ram cun 400 B.C ihsin singpahrang thlun nak dan Arthashastra le Hindu biaknak lam thluntu hrang Dan ‘Manusmriti’ an rak nei. Hindu biaknak hi khawitawkin a rak thawk ti kan thei lo nan, biaknak dan an tuah hi an hram thawknak vekin tla a sim thei. Hi dan pawl hi pasarih nak cu an si.\nEurope ram tampi cun Rome rampi a tluksiat ihsin amai ram lak zat an uk ve vivo ih, cui an ram uk sung ahcun dan an tuah. Hi dan pawl hi Rome sanlai ihsin an rak thlun mi pawl tuah danglamnak ( modified ) an si. Kan hminsin ding cu, Greek sanlai ah Alexander the great cun ‘Greek miphun tidan’ ( Helenism ) hi a tlangau-pi vivo ih, tu ni tiang phunsang tlawng ah Greek word hman rero lai a si. Cucu Solon in policyi a rak tuah, Alexander ih pa ‘Phillip’ ni a rak thlun ve cu a si. Cuvek thotho in British pawl in leitlun ram tampi an uk ih, anmai dan le thil tuahdan pawl cu ramkip ah an than. Hihi Dan tangkai le thasawn ( political laws ) kan neih thawk nak cu a si.\nRome sanlai ih dan pawl cu a tihnung bik ih rel a si theu. Mi bumhmang le rukru tla tualthat vekin an hrem caan a um. Tipi ih hlawn, a nung cing ih phum, thih tiang ih thawi etc. Hivek tuartu ah hin midang huat ruang ih hla rak phuahtu tla an tel. Nu le pa thattu cu dip tumpi sungah an ret ih tipi ah an hlawn. Cui dip sung ahcun uico, rul, arpa le zawng mi keu hmang tla a thun tel cih.\nEngland ram ahcun kum zabi 17 nak hrawng ahcun nunau sualpi nak le tual thahnak hi a bangrep in an ruat. Mi nupi ihpi tu le milem a betu cu thah tengteng ding an si.\n( Hmai zarh ah peh a si ding – Ed )\n–by Salai Kawl Lian\nChristian music thuhla kan peh vivo ding. A siartu pawlin ziangtluk hlawk nak nan nei hai timi tla theih a cak um zet theu. A hrekkhatin a thulam lawng siar an um lai ah a hrekkhat calai lam a tuicin pawl cun cafawng hman dan le cafang kawm dan lam tla inrak suttu an um theu. Mihrekkhat pawl leh thung cunt t.rawngbawl aii ah hnatuan hman a theih lo maw? Tivek tiangih mi rak sut tawk tla an um. Tawngfang hmandan thuhla hi tampi rel ding a um ko. Asinan, kei ka fehpit ve dan cu a zawi tawng asi ti rero aiin hnampi pawlih fehpit dank an hman asile kanta asi hngal mai timi lam sawn hi asi. Cutiih ka ti ruangah kan Lai tawngfangih fiang keukeu um nacingih tul hnai lo tuk hman kual lam ka timi asi cuanglo. Kan tawng a farah ka duhlo ka ti nak asi sawn.Nangkhal na ngai dan pawl kha ziangtik lai khalah tlawng zetin bulpak hmaitawnawk tikcu ah simaw asilole SMS in simaw in(asinan na hminngai kha zahpi lo te ih telhin) inrak sim thei tum awla a tha zet ding tiah ka ruat.\nTuitum ahcun a hu aho ih Pathian thangthat(Praise& Worship team)pakhat thuhla ka hril suak leh asi hi. Annih hi Pathian in maksak takin hmanraw tha zet le hriam zetih a hman mi pawl an si. An hlanih P&W team hmuahhmuah hun hleihin leitlun pumpi ih an album an zuar suah tam bik le khawng cak bik pawl ah an hung tang thei asi. Kannih Laimi lakah khal an hla a kel ekih kan sak mi siseh, kanmai tawngte ih let tahratih kan sakmi tam nawn a um ve zo ko. Pathian biak thangthat hla ka ngaina a ti aw cin cun kan thei deuh tlangpi ko ding tiah ka zum.\nPraise & Worship timi thu tahwn mallai thuhla hlawmawk ka duh ta. Ziangah tile kannih kan Laimi pawlin himi thu pawl hi kan theihthiam a tul ve zet tiih ka ruah ruangah asi.\nPathian hi can bikhiah nei deuhih hnatuan theu asi ti cu kan thei cio ko ding. Bible hlun lamah PA sinak lawng phuangaw in a cangvai. Cuihnu deuh ah Fapa Jesuh tin kan lakah rung tlanglengin a phuangaw lehsal. Cun tu a neta bikah cun Thlarau thianghlim in a cangvai lala.Kannih miphun lakah hman tuihlan deuhah cun Thlarau thianghlim timi a rak pawm duh lo tutla an rak um ve ko. Asinan, tuini ah cun kan zate deuh thaw in Thlarau thianghlim le a hnatuan mi pawl cu kan pawl thluh thei thlangih a lung um ka ti zet.\nKhitivek deuhkhin tuihlan kum za ziangmawzah lai ah cun Christian hym book timi hi kawhhran tinah hmanlar deuh bik a rak si(hiti ka ti ruangah Hym book ih hla zaten Pathian in a hmang nawn lo ka tinak asilo). Asinan, tuini kan zoh asile a sanih milin music lamih mithiam ropi mino/upa pawlin hla thluk thatha hawl suakin style a phunphun bunin an tuahih an hlawhtling zet hai asi. Cumi pawl cun Tape cassette,CD le VCD ih ngai le zoh lawng si lo in kawhhran tam zetah khal khawm canih hman lar vivo asi. A hleice in himi hla thluk thar asilole santhar hlahphuah dan style hmangih Pathian biak le thangthat nakin mino thinlung a dengnehih, mi thawngpi pawl tla in Bawi Jesuh cu an Bawi le vRundamtu ah an run pawm ve thei hai asi.\nTraditional Church timi hnamdan hmang/thlun deuhih Pathian biak le thangthat nak khalin hmun le ram a nei nawn lo deuhdeuh thlang . Ziangahtile tuihlan kumza tampi san laiih hla phuahthiam pakhat in a hla phuah dan style le a tawngfang hman dan pawl kha tuisanih zumtu pawl hrangah theihthiam a harsa deuhih Pathian khalin a khatilam zawngin hna a tuan peh lemlo timi khal hi Pathianih mihman tam zetih hmuh dan le ngaidan khal asi. Tuihlanih biak inn sungih kut zabeng dah lo le ban a vai dah lotu pawl khalin tuni tuisanah cun khitivekkhin an tuah thei ve thlang. Kan bible sungih Siangpahrang David in Pathian cu lam le kut zabawng phahih a thangthat timi a fiang sinsin in ka thei. Kannihn kan miphun lakah khal Pathian mihman pawl hmangin hlathar thatha tam zet inpe zo. Cumi pawl kan hun sak dupdo cun thinlung khal danglam zetin inrun fang ruahruahih thazang kan ngah zet tlangpi in ka thei.\nAsile kan hlawmawk ding mi thuhla lamah kan feh thlang pei aw…..\nZoha Hillsong Music Australia(HMA)?\nHMA cun kum 15 rei music album a phunphun a tuah mi cu ram 90 ih um zumtupi unau pawl hnenah a thlen thei asi.\nA Tumtah Mi:Pathian in Hillsong Church hrangih hnatuan a pekmi lakih thupi zet pakhat asi.Australia ram sungah lawng silo in leitlun pumpi huap khalin rawngbawl nak a nei thei fawn asi.Kawhhran pawl hnenah Pathian ralthuam le thazang pek nak lam hna a tuan.Hillsong Church ih senior Pastor Brian in music ih hlawhtlin dan asim nakah “Kan thil tuah zomi zate ih kan zoh asile Church neih timi lawng hi asi men(hitawk zawnih Church ti a hmanmi hi zumtu pawl hmunkhat te ih Amah Pathian nung biak le thangthat timi a khih hmuh mi asi.Anmai Hillsong kawhhran neih ding a ti nak asilo. Cangantu).Himi hi Pathian hnatuan inpekmi asi.Music timi cu mipi hnenih thlenterih an thinlung neh ko tuahih Pathian lamih fehpit thei dingih laksak timi asi.Pathian biak timi cu Church spirit timi asi.Hla pawl cun Church ih thinlung a run suntlang asi.\nHimi worship team hi Pastor Darlene ih hoha mi asi. Anih hi hla lar zet “Shout to the Lord” timi hlaphuahtu asi.Hi hla hi zumtu lakih hla lar zet pakhat asiih leitlun pumhuapih um zumtu unau mipum million 30 in zarhtin ten mai kawhhran ciarah an sak ringring hla khal asi. Darlene hi hlasak thiam zetzet le musician thiam zetzet pawl thawn an tuan tlang hai. Cuihlei ah duh erte ih training an pek mi khal mi tam pi an um ve lai. Cumi pawl cun anmah le an tikcu rem can dandan hawlih rak pe in training anra kai theu hai asi. Himi pawl hin anmai kawhhran ciarah Praise and Worship(P&W)thatei an kaihhruai awk thei ve nak dingih tumtah nak nei cio mi an si hai.\nMusic hmangih a bulpi le tumtahmi pawl cu:-\n1.Mitampi Pathian ih nunthar an neih thei nak ding. Hi nunthar aneitu pawl khalin Pathian kan Bawipa an biak le an thangthat thei ve nak ding.\n2.Zumtupi unau pawl thazang cakter.Kawhhran le Ministry tivekih tulsam mi pawl bawm hna tuan. Bible cu hrampiih bun tahratih zirhawk nak, Kaihhruai awk nak , Pathian biak le thangthat pawl tla asi.\n3.Pathian in Hillsong hmangih a thilti mak le a hnatuan mi thu pawl hi zumtu unau pawl hnenah le zumlotu pawl hnen khalih sim le phuan pawl tla asi.\nHmaizarhah peh vivo ding……..\nTLANGVAL LE FALA THEIH TUL\n( .. pehzawm nak… )\n“Pai’ duhdawtnak cu a al, Nu duhdawtnak cu a thlum” ti a si theu. Hi thu hi zokhal in kan thei ko. Hrekkhat cun pai’ duhdawtnak ‘ a al’ ti cu, a thlum hnak cun a thaw lo nan, a tel lo cun um thei a si cuang lo tiah an ti. Nui’ in duhdawtnak cu duhnungza a si ih, a thlum tuk ruangah lamzin tha ih inhruaitu a si vekin lamzin tha lo ah khal kan fehsual theu nak san a si an ti.\nFate duhdawtnak hi rel danglam thei a si lo ih, vawn ruah ngaingai ahcun in duhdawtnak cu an rak bangaw ciah, asinan, in duhdawt dan cu a phun a dang. Fate hlawn siang nupi nu tampi an um: fate an vawn pai ih, vengsung ih sungkhat le rualpi hmaisawng ruangah maw ( a fate pai thawk dan felfai lo ruangah ), ek in le tiva ih vawn hlawn men duh nunau an um. ( Asian style ) Fate neih veten ‘Orphanage home’ lam ih umter cih tla an tam ( western style ), nau pai an si ti thei awk veten siatsuah cih ( modern style ) an um. Cucu nunau thuhla tlangpi, a selam cu a si.Mipa cun, mai fala naupai ruang ih ‘kawk’ men ( western style ) mai’ fala ih nau neih cu, “ in zawn lo” tin tan ngam ( common style ), mai’ fate in paisak tu nunau rori ( sawn ) cu ningzah ruang ih tlansan ( Tribal style ), fala naupai siatsuah cih ding ih forhfial cih ( Asian style ) an tam. Mipa mawhnak lam tlangpi a si.\nAn pahnih in vawn tah tthim sal sehla. Ralpi ruang ih mai’ sa himnak duh ruangah, mi tampi cu inn le lo tlansan in hramlakah an tlan theu. Hi vek caan ah hin mipa hnak in nunau-in fate a duhnak cu a tam. “Ral hmai ah khal fate run ding cun thih tiang a ngam” ti a si. Mipa cun cutawk ahcun ‘fate run lo-in “ziangtin ka thungrul sal ding?” tin a ruat sawn theu ti a si. Nawmnak caan ih duhdawt awk nak hnakin harnak caan ih duhzwk nak cun milai duhdawtnak a simfiang sawn kan ti ngam a si ahcun, Nui’ duhdawtnak cu a thlum kan ti thei ko ding.\nMipa hrang ahcun, ‘Fate duhdawtnak langter dan tha bik cu, a hringtu nupi duhdawtnak a si” ti a si. ‘Fate cawitu nupi nu ih ban tha caklo zet cun rampi a tuah tha thluh thei’ ti a si. Thu dik sawn cu, mipa le nunau in duhdawtnak thu an sim thawk ihsin an hmailam caan hrang ih thil tul le pawimawh ngaingai an rel fuh a thupi bik kan ti thei ding.\nThiknak ( jelousy ) ruangah le pakhat le pakhat zum awk ngam lem lonak ( doubt ), umharnak ( solitude ) le hiarnak ruang ih ngai awknak ( long for desire ), khawtlang le sungkua, miphun, biaknak lam ihsin harnak ( social and custumary and religious concerns ), tong hman ding le umnak ding hmun ram ( language and domicile condo ) thuhla ih buanak, le thildang tampi hin duhdawtnak ngaingai hi a tidanglam thei lo tiah na rak zum a si ahcun,…. na ti tha. Mi tampi cu hivek ruangah an buai celcel theu.\nSociologist pakhat, UNO ( United Nations Organization ) dintu lak ih tel ve Giddon cun, leiltun milai hrang ih thupi bik cu, “nunau mipatnak, inn sungsang, hnatuan” tiah a ti. Hihi Giddon ih thufim dimond pathum ti a si. Mipa le nunau in duhdawtnak lamzin an hawl tlang duh a si ahcun, hnatuan thuhla le cawmawk nak ding sumpai tawlrel dan ( career and occupation budget management ) hi rel hmaisak bik ding a si ih, cui hnu-ah fate thuhla rel tengteng ding ti thei aw. Hite pathum hnu ahcun duhdan le ruahdan dangdang tla um thei hman sehla, a rem thei thluh ti a si.\nA tlangpi in mino si lai ih manhlap tuk pawl hrang ahcun duhdawtnak hi a famkim thei lo. Arei hlan ah harnak a tawng cing. Curuangah Tuluk pawl cun, nikhat nawmnak ding ah zu in aw, thla hnih khat sung nawm nak dingah nupi nei aw,…” tiah thufim an nei. Duhdawtnak lamzin tha bik hril thiam hnu-ah lawng, fate duhdawtnak le thil dang dang a famkim thei. (..peh lai ding.. )\nLCF Nubu hotu Nu Lawng ih a naupa Pa Hlawn Kip Thuan ( Thuathuan) in March 24 ah Mawtaw Accident nak in Falam ah in thihsan. Malaysia um Zumtu unau pawl khal in March 25 ah khawhar a tuartu Nu Lawng tei hnemnak thlacamnak cu Quater ah neih a si.Hmuntn ih um a tanta mi a fa le a sungkhat pawl hrangah thlacamnak thawn bawm cio uhsi.\nNa zan mang cun thil pakhat tuah ding in thazang na neihzia a lo sim a si. – Helen Schucman ( 1909 – 1981 )\nEditors Biak Chawn\nSumkil Mang Hlei Sang\nZemdarhtu Obet Cungte\nMang Hlei Sang\nAdvisor Rev. Run Cung Mang\nHruaitu Issue 179\nHruaitu Thuthang Issue 218\nHruaitu Issue 178\nHruaitu Issue 68


Burma Ram Feh Dan Ding Part 101 - Chinland Today Media\nBurma Ram Feh Dan Ding Part 101\nMirang pawl ih an ti mi be honest and work Hard timi ah hin thil hmuah hmuah a kim thluh vek a bang.Leitlun ram pawl kan zoh khal le a rinum le a taima pawl cu an thangso a ti theih a si.\nDelhi ihh um ka rualpa Vaimi Anil Gupta cu China ram ah tumhnih lai a tlawng ih,an thansonak cu thudang a si lo,an taima tuk,an nunau pawl khal in hna an tuan thluh tiin i sim.Tunai te New Deklhi ih survey an tuah naka h Delhi ih nunau hnatuan thei cin mi 10 ah 1 lawng in hna an tuan a ti.\nAmericanmi electric bulb tuahsuak tu Tomas Edison kha “Success is 99% perspiration and 1% inspiration”a ti.Himi thu ka siarnak hi kum 30 lai a si zo ding ih himi hin thazang i pe nasa.A ti duh mi cu perspire,thlansuak ti cu taima zet law zet ih hnatuan ti a si ding ih,inspire timi cu thluaktha tinak a si ding.Keimah le mdiang thawn thimaw seh la.A hmin cu ka ngan lo ding ih,ka sung khat,mipa,keimai hri,thawn high school lai ah kum 6 lai ca kan zir tlang.Kawl bawifa le milianfa pawl lak ah kei khal mi 50 lai ah 3rd. position cu ka si ve nan hi ka unau pa hi cu kei hnak in step khat in i hleih ring ring.A thlauk a tha saswn ih ca a thiam sawn.A si nan kei tluk in zuamnaka nei lo.Hi tluk ih thluak tha si cing nan tu ah cun Falam ah mi um men men ah a cang.\nKei cu Pathioan zangfahnak le ak zuamnak ruang ah malte lai hmin nei ah ka rungcang.Keimah ka nau ngai ngai thawn thimaw leh sewhla.Tui Australia Adelaide ih um ka nau Mang Hlei Sawn cu kan uan lak ih thluak tha bik a si ding,kan nau tin Iang thawn.Taahan ih Mizoram ka rat hlan Englsih tuition ka pek lai ah phun 8 mathematic ah ka tuah thei lo mi kha a nih phun 8 ong hrih lovin tlawngta pawl hmai ah in tuat sak.A si nan a taimak lo raung ah zinag hmana si lo.\nAnih vek in Australia ah kum 123 lai um in a nih vek in thluak tha sxehla cu zan tlawng kai cing in Australai B.Engineer ka ong tuk zo ding ih tu ah hna tuan tha zet ka hmu zo ding.Edison khal cun science lam ih a hlawhtlinnak hi a thyluakthat nak hman in a taimak ruang ah a si a ti.\nKAn dung kum 30 lai ih ka siar mi pakhat leh cu,leitlun ih mitaima tiih kan theih mi Japan pawl khi mi ze (zangzel ) vek ih ti lang thei tu cu South Korea pawl an si ti ka siar.S.Korea cu an thangzo tuk tho.\nCule Be Honest tihi zoh hnik kung.Mi dik lo,corrupt pawl cu an lian trhei men,a si nan kan Pathian thu khal in a duh lo.Cui tlun ah an liannak an hman thiam lo cun an lennak hi an sung khat.an fale tise tu men ah ac ang.Cui raung ah cun sum le pai thu kal ah a cang thei tawk ih kan dik a tul tinak a si ding.Ram hotu pawl,pastor pawl khal in sum le pai ih dik a tul thu hi sim uar nasa thlang kung.Kan ram a siar rei tuk ih sapabai ah a ti thei thei ih kan eiruk thluh cun a can in a cang lo.\nLeitlun ih ram lian bik pawl khal hi sum le pai khal ih a dik bik pawl an si tho tho.Thuthimnak ah Singapore,Finland,Norway pawl khi.\nZiangzat in han kan tuan ding ti thu mal te inngen sehla.Kan hnatuannak ih hlawh ngah mi,a hleice in mipi hang ih tuan tu pawl,pastor le MP pawl hin ni khat ah nazi 6 sung te hman dik zet le a tuan nak ding ah tuan thei ring ring seh la,kan ram kan miphun cu kan thangso zet ding.Pastor pawl hrang ah cun,mina veh,pathian thu sim,solfa va zirh,mi harssa va bom,catla va zirh ti pawl tuan ring rign a theih ding.


THEIHNAK, ZUMNAK, NUN - Hre Mang\nWELCOME TO MY PAGE > Theology > \nTHEIHNAK, ZUMNAK, NUN\nTlamtling thurin zirhnak (sound doctrine) cu theihnak, zumnak, le nun ah a lang. Zumnak thu sim tikah fimkhur a tul zet. Leitlun biak thuanthunung kan zoh asile, Bible vekin cuai thlai tikah, biaknak lam fehsual pawl hmuahhmuah in anmai fehsualnak (zumnak) a thlunlo tu pawl khi fehsual vekin an hmu theh. Mi zokhal anmai zumnak cu dikbik le thianghlim bik vekin an ruat cio fawn. America ramih Reformed Baptish pastor pakhat in hitin a sim dah, “Piangthar kawhhran ti aw pawl khal, kan zaten fehsualnak kan nei theh. Asinan, thihnak tlak khawp fehsual an um. Cu pawl cu unau vekin kan zoh thei lo, leitlun mi vekin kan zoh ding mi an si. Culo hmuahhmuah, thihnak tlaklo fehsual tu pawl, theihnak le nun famkim lo, tlaksam nak ruangah fehsualnak cu kan zate in kan neih theh vekin khat le khat Zesu Khrih ah unau pumkhat vekin kan duhdawt awk thei a tul asi” a ti.\nDungthluntu Paul in “For we know partially and we prophesy partially” (Ziangah tile thiamnak laksawng kan ngahmi le profet thusim thiamnak kan comi pawl hi a ṭhen a hrekte lawng an si) a ti, I Kor. 13:9. Mi zo khalin zianghmuahhmuah thei thluh, palhnak nei lo vekin a sim awk asile, a mah le mah a theih awk nak cu Bible in ziangvek asi ti a simmi thawn a bang aw lo tinak asi.\nTheihnak in vanram kaitheih asilo, asinan vanram kainak kailawn zawh thei dingin thutak theih ihsin a ra mi zumnak a tul. Zumnak in thiamcoter kan si ih zumnak cu theihnak in a ra mi asivekin zumnak nung, rundam zumnak rak ratpi tu “theihnak” timi cu ziang vek theih nak asi pei? Rome 10: 17, “Curuangah zumnak cu thuthang theihnak ihsin a ra ih thuthang cu Khrih kan phuannak ihsin a ra” ati. Hitawk ah a fiang zetmi cu zumnak nung rak ratpi tu theihnak cu “Zesu Khrih ih thuthangtha theihnak ihsin a ra mi asi” ti a fiang. Asile, mi pakhat in Bible cu a thawkin a cemtiang asiar theh tikah, cui “theihnak” rundamnak rat pitu theihnak cu a nei maw?. Mahatma Ghandhi khalin Khristian Bible cu voithum a siarsuak asi tiah cangan tu in an ngan. Campaign le crusade ah voi tampi feh ih Zesu Khrih thuthangtha ngai rero na cingin ziangruangah zumnak nung ratpitu theihnak an nei lo?\nMark 4:11, “Zesuh in, “Pathian Uknak thuthup cu nan hnenah pek a si zo. Sikhalsehla lenglamih a ummi pawl cu tahṭhimnak lawng in sim an si; 12 curuangah, ‘An zoh rero ding nain an hmu lo ding; An ngai rero ding nain an thei thei lo ding. Ziangah tile an hmuh thei ih an theih thei ahcun, Pathian hnenah an kir ding ih Ngaithiam an si ding,’ tiah a ti.” Ziangruangah Israel miphun, biaknak lam hruaitu, Farasi, Moses dan thiammle thei nal dekdek, Jerusalem biak inn pi ah thusim ringring tu, thawi nak pe ringring tu, Messiah a ra cingding asi ti ah a rak sim rerotu, a rak hngak ringring tu pawl in Messiah cu leitlun ah a rat taktak tikah an theih lo? Ziangruangah an theihnak in zumnak nung a hring suak lo? Zesu cu an mit in an hmu ih a thusimmi an hna in an thei. Asinan, an sungah zumnak nung a um lo. Ziangruangah? Pathian an zum maw, an zum: an zum ih sabath an ul ringring, thawinak an pe ringring. A ra lai dingmi Messiah cu an rak hngak ringring.\nI Kor 2: 8-10, “Hi leilung a uktu pawl zohman in cuih fimnak cu an thei lo. An rak thei sisehla sunloihmi Bawipa cu thinglamtah parah an rak that lo ding. 9Asinain Ca Thianghlim in, “Milai zohman in an hmuh\ndah lomi, Zohman in an theih dah lomi, A cangthei ding tiah zohman in an ruah dah lomi, Cumi cekci cu Pathian in Amah a duhdawtu hrangah A tumtahmi a si,” a ti.(2:9: Isai 64:4)10Cuih a thuthup cu Pathian in kan hnenah a Thlarau in a phuang. Ziangtin a si tile Thlarau in ziang hmuahhmuah kha a hawlsuak ih Pathian ih tumtahmi thuk bik hman a pur ngah a si.”\nAsile tui theihnak timi cu ziangsaw asi? Bible siar tam, theitam, degree ngah tam asi maw? Biak inn tumpipi ah thlacamnak le biaknak raithawinak ihsin ngah mi asi maw? Asilole, mah rori in simthiam, relthiam, ngan thiamnak asi maw? Mi el thiamnak asimaw? Ruatthiamnak theh asi maw? A SI LO.\nI Kor 2: 13-14, Curuangah Thlarau a neimi pawl hnenih thlarau lam thudik kan simfiang tikah milai fimnakih zirhmi ṭongkam hmangin kan sim lo. Thlarau ih zirhmi ṭongkam kan hmang a si. 14Thlarau minung a si lomi pawl cun Pathian Thlarau hnen ihsin a rami laksawng cu an co thei lo; a theih khal an thei thei lo. Ziangah tile cuih laksawng pawlih sunlawizia cu thlarau thinlung lawngih theih theimi a si ih cumicu annih hrangah cun aat-hna a si.\nCuruangah, zumnak nung rattpitu (“zumnak cu theihnak in a ra”) tu theihnak cu Pathian Thlarau ih theihternak asi ti a fiang. Curualrualin milai sunglam ah tisa thinlungih theihnak si loin Pathian Thlarau in a theihter mi, vanlam thlarau theihfiang theinak a sunglam ah a um ti a fiang fawn.\nCui theihnak cu Semtirnak 4:1 ah a simmi, “Adam in a nupi Evi cu a thei, cutin fa a rai” a tivekin sunglam nun, thlarau pawl-awknak, Pathian Thlarau in a thi mi milai thlarau cu a nunter, thutak theihtheinak a pek rualrual in milai thlarau in rundamnak thutak a hna-kua ihsin a lut mi cu a theihfiang thei nak asi. Cui theihnak cun zumnak nung, rundam-zumnak a ratpi.\n#1. Voikaht cu, Mandalay lamzin parah mi pakhat a farual cawmnak ding hrangah kutdawh in kum 30 sung mithmaisia zetin rawlkhawngin a to rero. Leilunpi parah America a um le um lo hman theilo, mirangtong kamkhat hman thei lo, cupa hnenah American tourist pa in US dollar 3 million check in nganmi le kawlram tangka fangkhat a kut in a kengih khuimi na duhsawn tiah a hril ter. Kutdawh pa cun cahnah men hnakin tangka ka duh sawn asi ih kawl tangka fangkhat a hril. US $ 3 million, an insang farual thawn an damsung ei cawk lo laksawng American pa in a pek asi ti thei sehla, ziangti lam hman in a el dah lo ding. Bible siar rero na cingin, Pathian thuthangtha ngai rero na cingin Pathiang zangfah lainatnak ruangah alak in pekmi rundamnak cu ziangruangah an co hlang lo? Rundam, vanram kai ding duh ah an suk a so ah an vak an tawi, sumseng in an hawl, Bible an siar, an zir, ziangruangah rumdamnak an co lo? An thei lo, theihtheinak an nei lo.\nHi tahtthimnak cu Pathian in rundamnak laksawng in pekmi cu leitlun mi in an duh lo ih leitlun nun an hril sawn asi ti mi thawn tahtthim tikah tahtthim tlak asi lo.\n#2. Voikhat cu Bawi Zesu kha Galili khua ah a feh. Mithi thlansungah ni 7 sung a thihnak asi zo mi a rak um. A taksa cu a tawih theh ih lungin a ei rero zo. Zesu in hitin thu a pek, “Mithi pa, tho aw, thu ka lo pek” a ti. Cutikah mithi pa cu a tho in thlan sungah a to ringring. Cule, thih ka duhsawn ati ih thlansung ihsin a suak duh lo. Cucu thil um dah lo, le um thei lo mi asi.\nMilai zokhal, thihnak ihsin nunter sal mi in thih hril sawn an um dah lo. Arsa le ek kha cabuai par ah ret aw la ei dingah na hril ter ahcun vok in ek a hril dingih milai in arsa a hril ding. Sizung um na cingin damtu lo an um lo. Biak inn ah khawm aw ringring cingin vanram hril loin helram hril sawn timi a um thei lo. Pharnat nei na cingin dam duh lo an um lo. Hell ram le vanram lamzin fiangzet in theih ter zomi hellram hril sawn an um dah pei maw? A hmailam ah sankhuk hrem hmun le sankhuk Pathian insang sungtel sinak lamzin hril ding pahnih ka nei asi ti thei nacing in hellram hremhmun hril sawn an um dah kei maw? Asile, ziangruangah milai tampi hellraman an tla ding?\nMi tampi in Bible an siar rero nan ziangruangah an piangthar lo, zumnaknung an nei lo, ziangruangah an nun a thleng aw cuang lo? An mit in an zoh ih Bible an siar, an hna sungah thuthangtha simmi a lut. Zohman el neh thei lo ding khawp in an thei. Asinan zumnak nung ratpitu theihnak an nei lo. Leitlun thuanthu vekin Zesu thu cu an thei. An sunglamah a nungmi a um lo. Pathian in leilung sersiam hlan ihsin Amai lunghmui zawngin a rak tiamtuah cia vekin Zesu Khrih ah a duhdawt zangfah lainak nak a langter mi thutak, Zesu Khrih tel loin milai canpual cu hellram ah sankhuk in hrem hmun tuar ding thutak, khros parah rundamnak tlennak thutak, satan in sersiamtu Pathian nung a dodal nak, helram le van ram thu, hi thutak a thei fiangtu, Thlarau Thianghlim in a fiang ter mi theihnak ihsin zumnak nung, rundam-zumnak a suak sawn mi asi.\nCuruangah, zumnak nung, rundam-zumnak nei thei dingin milai sunglam ah a nungmi thlarau a umhmai sak a atul asi.\nJohn 10:27, “Ka tuu pawl cun ka aw an thei; keimah in ka thei hai ih annih in in thlun” ati.\nJohn 6:44,” I thlahtupa in ka hnenih a kuat lo ahcun zohman ka hnenah an ra thei lo ding; cutiih ka hnenih a rami cu ni neta bikah nunnak ah ka thoter ding.”\nZiangtin Pa Pathian in Zesu Khih ih tuu rual pawl cu Khrih hnenah a rak hruai? Pa Pathian in Fapa hnenah a pekmi pawl cu ziangtin Pa in Fapa hnenah a rak hruai hai? Cawpi hnarkhih mi vekin asi maw? (By force in asi maw?) SI LO.\nJohn 3: 4a, Nikodemas in, “Ziangtin so patling cia cu hrin sal a si thei ding?\nJohn 3:6, Minung cu taksa lam cun a nu le a pa sung ihsin hrinmi a si; sikhalsehla thlarau lamah cun Thlarau ih hrinmi a si\nPhi 2:13, “.Ziangah tile amah ih tumtahmi duh dingah le nan tuahsuak dingah Pathian cu nan sungah hna a ṭuan a si.”\nLuke 24:45, “Cun an thinlung mit a vaangter ih Ca Thianghlim ih simmi kha an thei thei.”\nPathian Thalrau Thianghlim cun milai sunglam thlarau hnenah theihtheinak le duhnak a neihter asi.\nAsile, ziagngruangah Pathian Thlarau in leitlun mi zapi hnenah thutak theihtheinak le Pathian duhnak thinlung duh hiar nak a pek lo? Ti ah thusut tu an um.\nMathew 22:14, “Cuih hnuah Jesuh in, “Sawmmi cu an tam nain hriilmi an mal,” tiah a netnak ah a sim.”\nAsile, ziangruangah mi malte lawng Pathian in a hril? Ti ah thusuttu an um lala.\nRome 9: 14, Cuti a si ahcun Pathian hi a ding lo a si, kan ti pei maw? Ti hrimhrim hlah! 15Ziangah tile Moses hnenah, “Zaangfah ka duhmi parah ka zaangfah ding; zawnruahnak neih ka duhmi parah an zawn ka ruat ding,” a ti. 16Curuangah ziangtinkim ahhin minung ih duhnak le tuahnak ruangah si loin Pathian ih zaangfahnak a um ruangah a si ṭheh a si. 17Izipt ram Faro siangpahrang thu khalah Ca Thianghlim in, “Nangmah cu siangpahrang ka lo tuah ih leilung hmuahhmuah ah ka cahnak huham na langter ih ka hmin na thanternak dingah ka lo hriil a si,” a ti. 18Curuangah Pathian in a duhmi poh kha a zaangfah ih a duhmi poh kha an lung a ruhter a si.\nCumi rawngbawl nak hrangah kawhbul a neih mi asi ih rundamnak cotu ding ahcun mi zapi hrangah asi, ti tu an um lala.\nCutin Pathian Thlarau Thianghlim in thutak sungah in hring, Zesu Khrih ah Pathian fate can thei nak in pek, thutak in theihfiang ter ih cui theihnak ihsin zumnak nung a ra. .\nJohn 14: 16, “Pa hnenah ka dil ding ih nan hnenih kumkhua a um dingmi Bawmtu (Bawmtu timi hi ṭanpitu tikhal in leh a theih) dang a lo pe ding. 17Amah cu Pathian thutak a langtertu Thlarau a si. Leilung in Amah cu a hmu thei lo ih a theih thei fawn lo ruangah a pom thei lo. Sikhalsehla nannih cun nan thei, ziangah tile amah cu nan hnenah a um ih nan sungah a caam ding a si”\nCui thlarau cu Pathian fate kan sinak fiangter tu asi: Rome 8:14-16; “Pathian Thlarau ih hruaimi pawl cu Pathian ih fa an si. 15, Ziangah tile Pathian in a lo pekmi Thlarau cu salah a lo tuahtu ding Thlarau a si lo ih ṭihphang in a lo tuahtu khal a si fawn lo. Cuih Thlarau cun Pathian ih fa ah a lo canter ih Pathian hnenah, “Abba, Ka Pa,” tiih kan au theinak thazaang in petu khal cu Thlarau a si. 16 Hitiih kan au ahhin Pathian ih Thlarau in kan thlarau a pehzom ih Pathian ih fa kan sinak kha a fiangter.”\nPathian fate kan sinak cu leitlun mi in an thei lo, theihtheihnak khal an nei lo, an thei lo ti khal an thei aw lo.\nI John 3:1-2; 1Pathian kan Pa-ih in duhdawt zia hi ruathnik uh! In duhdawtnak a maksak ruangah Pathian faale tiih kawh kan si hi; cutiih in ti vekin kan si taktak. Curuangah a si hi khawvelih in theih lonak cu! Pathian khal a thei lo. 2Ka duhdawtmi pawl, atu cu Pathian faate kan si zo; a sinain ziang bangtuk kan si lai ding ti cu a fiang hrih lo. Sikhalsehla Khrih a rat tikah cun amah bangtuk kan si ding ti kan thei; ziangah tile amah a si vek cekci in kan hmu ding.\nHeb. 11:1, Zumnak neih timi cu kan ruahsanmi kan ngah tengteng ding, ti zum le kan mit ih kan hmuh thei lomi a um rori a si, ti zum khi a si. (1Now faith is the substance of things hoped for, the evidence of things not seen.KJV)\nAsile, zumnak nung ratpitu theihnak cu minung fimnak le theihnak in a ban lomi theihnak asi ti cu a fiang. Ziangah tile lei tisa mi in thlarau lam, vanlam thu a thei lo, a thei lo lawng asilo, theihtheinak a nei lo, theihtheihnak a nei l o ti khal a thei aw lo. Bible siar tamnak, zirnak, leitlun fimnakin a theihban lomi vanlam thil, thlarau thu, sankhuk thu, leilung sersiam hlan ihsin a timtuah cia mi le sankhuk thu thawn a peh tlai aw mi, Pathian Fapa, Zesu Khrih ah milai rundamnak thu asi. Cui theihnak cu milai lam ihsin a suak mi asilo lei tisa minung theihnak in a thei ban lo.\nII Kor 2: 14 Thlarau minung a si lomi pawl cun Pathian Thlarau hnen ihsin a rami laksawng cu an co thei lo; a theih khal an thei thei lo. Ziangah tile cuih laksawng pawlih sunlawizia cu thlarau thinlung lawngih theih theimi a si ih cumicu annih hrangah cun aat-hna a si.\nCuruangah asile, Bible siar tam le thei tam pohpoh an piangthar thei lo. An theih tam poh le an porh aw menmen. Degree an ngah tam poh le an au a por menmen, milai thiehnak cu milai porh awknak lawng a hring.\nPathian Thlarau in thuthak a theihter mi theihnak lawngin zumnak nung a ratpi (Zumnak cu theihnak in a ra).\nI Kor. 8 1b-3; Sikhalsehla cubangtuk theihnak cun mi a puarthauter ih duhdawtnak cun mi a tungding a si. 2Ka thei ve ko, a titu poh in a theih dingmi zat in a thei dah lo. 3Asinain Pathian a duhtu cu Pathian in a thei a si.\nCuhnakin Pathian in thinlungthar a pek mi, an thlarau a sersiamthar mi, a hrinthar mi, Pathian ih ta, Pathian ih fale pawl cun Pathian ih aw, Bible sungah ngan mi siseh Thlarau Thianghlim ih theihternak aw siseh an thei asi. Cu theihnak cun zumnak a ratpi.\nEzekiel 26:36, Thinlung thar le nunnak thar ka lo pe ding. Lungto bangih a hak mi nan thinlung cu ka la ding ih thinlung neemte ka lo pe ding.\nPathian fa le pawl cu thlarau ih hrin mi an si.\nJohn 3:6, Minung cu taksa lam cun a nu le a pa sung ihsin hrinmi a si; sikhalsehla thlarau lamah cun Thlarau ih hrinmi a si.\nJohn 1:13, Pathian ih faate an cannak cu leilung daan, minung ih thi le sa in hrinmi in a si lo; Pathian amah rori kha an Pa a si.\nI Pet. 1:23, 23A nungmi le kumkhua in a hmunmi Pathian ih ṭongkam thawngin hrintharmi nan si zo; a thi theimi nu le pa-ih faate nan si nawn lo, a thi thei lomi ih faate nan si zo.\nCun asile, “zumnak cu theihnak in a ra” ati vekin cui “theihnak” cu leitlun milai fimnak zirnak thuthan awknak ihsin theihnak menmen asilo. Mailai lam zirnak le theihnakin zumnak nung, rundam-zumnak a ratpi i lo ti cu a fiang asi. Khatlam zawngin an sim asile, milai in zumnak nung, rundam-zumnak a neih theinak cu Pathian zangfahnak hnatuan asi. Tongdang in sim asile “Pathian laksawng asi” (Eph.2:8). Cui Pathian laksawng cu Pa Pathian in in pek tikah, American tourist pa in kawl kutdawtpa hnenah US $ 3 million check le kawl tangka KS.1 a pek vek si loin,Thlarau Thianghlim in theihfiangternak, hngat aw ngam dingin duhnak khal in neihter fawn. Mi zokhal, kumkhua nunnak le hellram cu a hmaiah an ret sak tikah Thlarau Thianghlim theihfiang ter nak in theih nak a nei mi cun hellram a hril dah lo lawng si loin Pathian ih duhdawt zangfahnak in a lungsungah duhnak khal a neihter asi.\nCutin asile, milai in ziangah thuthangtha kan sim rero, Pathian Thlarau in milai thinlung sungah hna a tuan theh mei lo? Ti ah thu a sut tu an um lala.\nPathian Fapa le in rundamtu kan Bawipa Zesu Khrih ih sunlawinak ttawmtu kan si vekin leitlun ah rawngbawlnak ttawmtu ah inruat hi lungawi sawn ding kan si.\nII Kor. 5:18, “Hi hmuahhmuah hi Pathian ih tuahmi an si ṭheh; a ral a si mi kannih cu Khrih thawngin Amah thawn in remter zo ih midang khal Amah thawn remter dingah ṭuanvo in pek.”\nCuruangah thi thutak a thei fiang zo tu, hellram lamzin zawh in ka feh rero laiah Pathian zangfah lainatnak in Zesu Khrih ah irundam zo asi, Pathian insang sungtel sinak pek ka si zo, pa phu lo mi Pathian zangfak lainatnak laksawng rundam nak cu ka co zo ih Pathian insang sungtel ka si zo tiah a fiang aw zo tu hrang ahcun leitlun nun hi Khrih hrangah nun lawng a tang asi.\nPhi. 1:21 Nun timi hi ziangso a si? Kei ka hrangah cun nun cu Khrih a si. Curuangah thih khal le a hlawk sinsin.\nCuticun hellram lamzin zawh rero lai ah Pathian zangfah lainat nak in vanram ticket pek mi pawl cu an lei damsung cu hellram lamzin parah khual tlawng pawl vekin an nung nawn lo.\nMi zokhalin, ziangvek zumnak thurin, doctrine, biaknak thupom, kawhhran thurin an sim an au khuang rero khal asile an leitlun nunah hellram lamzin ah khual tlawng pawl vekin annung thotho asi ahcun an simmi cu Pathian Thlarau ih theihter mi si loin milai zirnak theihnak menmen asi thei.\nKhuahlan lai ah, khua pakhat ah mi farah pa in fanu mawizet a nei. Nikhat cu siangpahrang insung hnatuantu pawl kha siangpahrang fapa hrangah nupi hawl in cui khawte ah an feh tikah cui fala nu te cu siangpahrang fapa ih nupi si dingin hamnak ah sui fau te an pek ta. An khawpi pawl cu mi farah lawnglawng an si ih sui tla an hmuh dah lo ruangah cui fala nu te ih fau cu an thei thiam lo. Cui hnu lam hrimhrim ah cui fala nu te cun an khawsung ih tlangval dang pawl cu duhnak thinlung thawn a zoh dah lo. Ziangtikah ka pasal ding, siangpahrang fapa a ra ding timi lawng sunzan ti loin a ruat ih an khawhnar a cuan. Farah zawnzaih a tuar tikah siseh an khawpi pawlin an nautat tikah siseh a poisa lo. Zianf tile a pasal dingcu zo asi ti a thei. A lungsungah a pai ih ni nikhatkhat ah ka pasal ding siangpahrang fapa tlangval mawi zet a ra dingih ira nei ding asi tiah a lungsungah a lungawi tuk.\nAsile, cawlhni tinte biak inn ka pan ringring, thawhhlawm ka pe ringring ih zumnak ka nei. Ka zumnak hi a nung maw, nung lo ziangtin ka thei thei ding? Ti ah thusut tu an um lala.\nJames 2:20 “tuah nak tel lo zumnak cu zumnak thi asi” ti fawn. Ka zumnak cu a thi maw a nung ti ziangtin ka thei thei ding? Ti ah thusut tu an um lala.\nTheih a awlte:\n#1. Pathian fate, Rundam zumnak nei tu pawl cu sual an tuah sunzawm nawn lo:\nI John 3:9-10 Pathian fa zokhal in sual a tuah rero nawn lo, ziangah tile Pathian nunzia kha thlaici bangin a sungah a um. Cule Pathian cu a Pa a si ruangah sual in a nung nawn lo 10 Pathian faate le Satan faate an dan awknak bik cu hihi a si: a dikmi a tuah lotu le a unau a duhdaw lotu cu Pathian faate an si lo\nThuf. 8:13a. 13 Bawipa ṭihzah cu sualnak huat khi a si.\nMai duhthlannak in sual ti thei nacingin a tuah sunzawm rero tu, siar awknak, ningzahnak zianghman nei loin sualnaka tuah sunzawm rero tu, Pathian in nun a sim dah lo mi pawl cu lenglam ihsin Pathian fate an si ti theihtheihnak ziang hman a um lo.\n#2. Pathian fate, Rundam zumnak nei tu pawl cu unau duhdawntnak an nunpi:\nJohn 13: 35, Pakhat le pakhat tlunah duhdawtnak nan neih ahcun zokhal in keimah ih dungthluntu nan si kha an lo thei ding a si,” tiah a\nI John 3:15, 15A unau a huatu cu mithat a si ih mi thattu sungah cun kumkhua nunnak a um lo ti nan thei.\nPathian ih duhdawtnak cu an sungah a nun vekin Pathian ih duhdawtnak cu zumtu nun, Pathian fale pawl nun ihsin a luang liam ding mi asi. Duhdawt titikah milai duhdawtnak vekin mai hrang thatnak tuahtu, kanmai duhzawngin a nungtu pawl lawng kan duh ih kan mai hlawknak diriamnak, lungawinak tuah tu duhdawtnak kha simmi asilo. Pathian duhdawtnak sawn cu Thlarau Thianghlim cencilhnak le lamhruainak in nunah a luangliam sawn mi asi.\nBible in duhdawtnak thu a simmi cu:\nI Kor. 13:4 -8a.\nc4, Duhdawtnak cu a thin a sau ih mi zaangfah a thiam;\nduhdawtnak cu mi a iksiik lo,\ntluang a khawng lo ih\na puarthau fawn lo.\nc5, Duhdawtnak cu nun hel-hlong in a nung lo,\namah ih zawn lawng a ruat lo,\na thin a tawi lo,\ncule tisual mi parah thinciin a nei lo.\nc6, Duhdawtnak cu thil ṭha lo parah a lung a awi lo,\na sinain thutak parah a lung a awi.\nc7Duhdawtnak cu a bei a dong dah lo;\nziangkim a zum,\nziangkim a beisei ih\nziangkim a tuar thei.\nd8, Duhdawtnak cu cem ni a nei lo.\nThuf. 10:12, 12Huatnak in remlonak a suahter, Asinain duhdawtnak in sual palhnak hmuahhmuah a ngaithiam.\nA tawizawngin Pathian mizia, duhdawtnak a sungah a lang. Pathian ih duhdawtmi a duhdawt ih Pathian ih huatmi a hua. Pathian ih nuam a timi nuam a ti ih Pathian thinhengnak ah a lung a awi lo.\n#3. John 8:31, Curuangah Jesuh in amah a zumtu pawl hnenah, “Ka thu zirhmi nan thlun ahcun keimah ih dungthluntu ngaingai nan si ding;\nJohn 14: 15, Jesuh in, “Keimah in duhdawt ahcun ka thukham pawl nan thlun ding.\nMath 7: 16 Mi ziangvek an si ti cu an tuahmi (rah) in nan thei ding. Hling kung ihsin Sabit a rah dah lo; lenhling khal in theipi a rah dah keel lo.” A tivekin an tuah mi zumnak nung nei le nei lo cu an nunrah zoh tikah theih theih asi.\nZiangrah saw Bible in nunrah, tuahnak a timi cu? Ti ah thusut tu an um lala.\nThlarau rah pawl cu:\nKal 5: 22, Sikhalsehla Thlarau ih a rahsuahmi cu\n23nunnem tangdornak le\nsuup theinak tla an si.\nCubangtuk rah umnak ahcun daan cu a ṭul nawn lo. 24Cule Jesuh Khrih ih ta a si mi pawl cun an taksa hurnak le hiarnak pawl cu thinglamtah ah an khenthat zo. 25Thlarau in nunnak in pek zo ruangah kan nunnak khal hi Thlarau amah in a uk ding a si. 26, Puarthau ding kan si lo; pakhat le pakhat thinṭeuter aw ding kan si lo; iksiik aw ding khal kan si lo.\nCutina sile ziangtin cuvek thlarau rah cu ka nunah a lang thei ve ding? V. 25Thlarau in nunnak in pek zo ruangah kan nunnak khal hi Thlarau amah in a uk ding a si.\nCutin asile, zumnak nung, rundam-zumnak timi cu milai theihnak, zirnak, le hawlnak ihsin a rami siloin Pathian zangfah lainatnak in Zesu Khrih ah rundamnak thuthangtha cu Pathian Thalrau in thuthangtha simtu maw, hmanrua hmangin, milai sunglam nunah a theihfiang ter nak ihsin a ra mi asi (Zumnak cu theihnak in a ra). Cutin thlarau lam thu, vanlam thu theihnak nak nei lo, milai thlarau cu Pathian Thlarau in Khrih thutak sungah a hrinthar, sersiamthar rualrual in milai in Pathian zangfahnak rundamnak thutak cu a thei fiangih cui theihnak ihsin zumnak cu a ra. Cutin Pathian Thalrau in milai sunglam nunah hna a tuanih a sersiamthar, hrinthar lawng si loin thutak a theihter ih Pathian duhnak thinlungthar khal a pek asi. Cui thinlungthar cun Pathian a duh ih satan a hua, thutak a duh ih sual a hua, hellram lamzin a dungtun ih Khrih dung a thlun, a sual a sir ih sual a tuah sunzawm nawn lo, thutak a pom ih a zum asi.\nCitin asile, kanmah minung lamah tuah dingtuan ding kan nei lo maw si? Nei e! Kan nunnak pumhlum hi amai ta, thisen in leizo mi kan si. Kan lei tisa nun cu khross parah khenbet asi zo ih Khrih ah nunthar in Thlarau Thianghlim lam hruai nak, uknak hnuai ah nung ding kan si.\nCutin zumnak nung neitu pawl, Pathian fate taktak pawl cu ziangtin kan theithei ti asile, Bible in a sim vekin, Pathian ih duhdawtnak an sungih a luangliam mi, Khrih ih thupek an thlunnak, sual an huatnak, le an nunrah pawl in theihtheih asi.\n2 Kor 3:18, Kannih tla cu kan zatein kan hmai puanih tuammi kan si nawn lo ruangah Bawipa ih sunlawinak hi thlalang bangin a langtertu kan si. Cuih sunlawinak cu Thlarau a si mi Bawipa hnen ihsin a rat ruangah kan nunnak hi sunglawi sinsin in le Amah bang sinsin in in thleng vivo a si.\nRom 8: 28-30, Ziangtinkim ahhin Pathian cun amah a duhdawtu le amah ih tumtahmi vekih a kawhmi hrangah cun an ṭhatnak ah hna a ṭuan a si, ti kan thei. 29Pathian in a hriil ciami pawl cu a Fapa hmuihmel keng dingah a thiadang cia hai; cuti cun unau tampi lakah a Fapa cu upa bik a sinak dingah a si. 30Curuangah Pathian in a thiatdan ciami pawl cu kawh khal a ko. Cule a kawhmi pawl cu thiam a coter ih a sunlawinak khal a hlawm hai a si.\nCutin Pathian ih ta kan sinak cu seal ih khen mi vekin Thlarau Thianghlim cu kan sungah a ceng ih nitin nun insim, thutak lamzin ah inhruai, inzirh, kan sung ihsin inbawm. Kan leitlun nun tuanvo pawl tuansuak thei dingin in bawm, kan sungah hna a tuana si.\nNitin in leitlun damsung, Pathian Thalrau Thianglim in Pathian fale pawl nunah Khrih hmuihmel kan bang sinsin thei nak ding ah kan leitisa mizia khawruahdan le lungput pawl cu in hlawn sak ringringih in thleng sak rero, Pathian mizia kan sungah a thanlen vivo thei nak ding hrangah catbangloin hna a tuan asi. Cui Thlarau Thianghlim hantuannak cun Thutak sungah in kaihruai ih kan nitin leitlun vanram, nehnak nun sungah lam in hruai. Khrih a ratsal tikah Pathian insungsangah a sunlawinak ttawmpi tu dingah in ruat vekin leitlun damsung Pathian le a sersiam mi rualrem nak rawngbawl dingin tuanvo pek kan si vekin kanmah sungah hna a tuantu, Pathian Thlarau Thianghlim in ziangkim a tuahsuak theh ding asi. Kanmah minung lam ahcun kan taksa, thinlung, thlarau, le kanmah thawn a pehtlai mi hmuahhmuah amai uknak hnuai ah up aw in a duh vekin Amai hmin sunlawinak hrangah inhman ding le A minung pawl hnenah Amah le Amah kanmah sung ihsin a phuansuah awk ding hi kannih A fale leitlun nun sungah kan ruahsan mi asi. Kanmah lam ahcun sankhuk in kan tuah dingmi Amah sunlawih, thangthat le cawimawi hi kan nitin nun asi ih Bawipa ah kan lungawinak cu kan cahnak asi. Pathian hmin thangthat si ko seh!


Megan Fox in a Pasal le Fa 3 Tanta in PaThlawi MGK a Dawi | Falam Online Media\nJune 27, 2020 admin\t0 Comments Celeb, US thuthang\nMegan Denise Fox (kum 34) cun a pasal Brian Austin Green (kum 46) le a fa 3 tantain pathlawi a dawi.\n2004, Hope & Faith TV show ah an tongaw thokih kum 6 sung an thlunaw hnu, 2010 ah daan pangai in an nei aw.\nAn tongaw pek ah Megan Fox cu kum 18 lawng a siih Green cu kum 30 a kim zo. Kum tanawtuk ruangah le Fox a nauhak tuklai ruangah Green cun thlunawkding a ngam ciah lonan Megan Fox in nasa zetin a lem ruangih thlunawthok an si.\nJune 24, 2010 ah mimalte sawmin kutsihnak an neiih innsang an din thok. Asinan, Megan Fox in innsangnu si, har a ti ruangah le awkkaitu umlo mahteum thlang sawn in August 21, 2015 ah an pa a ṭhen lawk nan kum 2016 thok ah komaw salin fa 3nak an nei.\nLemcang khawvel thlirtu pawl in an sungkauten innsangnuam an din tiin an lungawipi rero laiah April 25, 2019 ah Megan Fox in a pasal ṭhennakding a tawlrel lala. Cuih hnuin rapper Machine Gun Kelly (hminngai – Richard Colson Baker) thawn anthlunaw ṭan ih May 2020 ah a pasal thawn an ṭhenawfel thu a phuang.\nApasal hlun Brian Austin Green cun “2019 kum tawp lam ah zuknung cang dingin zarh 5 sung khual a tlawng, cuih hnu in kan thinlung a hlataw vivo.” tiin a sim.\nMegan Fox khalin “hmun hla ih zuknung lak dingin ka feh ṭum ihsin keimahten ka um le ka thinlung a zang ti ka hmusuak. a nuam ka ti. Ka pasal ka hua cuanglo. Nan, ka thinlung i nuam a timi hi ka thlun ta hrih ding” tiin a sim ve.\nInnsang nu tling a si zia, a fa le a ngaihtuah zia le tuni tiang a duh lai zia pawl khal Green in a sim ih, “Ziang tik lai khalah ka duh ringring. Innsang mawi, a special cuangmi innsang i dinpitu a siih a mah khalin i duh ringring ding ti ka thei. kan hlataw nan kan fa le ka duhdawtnak le kan zoh kan enkoldan cu a danglam dahlo ding” tiin a sim.\nMegan Fox le tu ih a tlangval thar Machine Gun Kelly cu Midnight in the Switchgrass timi zuknung cangnakah an tongaw ih cui ni in an thlunaw thok.\nGreen cun Megan Fox le Machine Gun Kelly karlak ah ziang thu hman a um lo ih rualpiṭha men an si thu le a fan pawl in an pahnih khi misual, a nih hi miṭha hremtuartu/puahcawktuar vekih ruatlo ding in a fan pawl a ngen.\nGreen in rualpi ṭha men si vekin a rel nan tulai fang ih Megan Fox le Machine Gun Kelly zuk zoh a si le nupa laate vekin an kut kaiaw in an vak ringring a si.\n← Ni 2 sungah Minung 110 Ṭek in tlak that\nSahara Nelrawn thlisia ‘Godzilla Dust Storm’ in US ram nuai ding →


Nitin Manna: Ruahsannak Nung | VCTH\nNitin Manna: Ruahsannak Nung\nHome » Nitin Manna » Nitin Manna: Ruahsannak Nung\nSui hnakin a sunglawi sawnmi nan zumnak cu\nharsatnak a tuar suak theitu\nsi dingah hniksak a ttul ve a si.\nCule Jesuh Khrih a lang ni ah\nthangthatnak, sunlawinak le\nupatnak nan ngah ding a si.\n– 1 Peter 1:7 [1 Peter 1:3-9]\nAwkam ih sim thei lomi ninghan riahsiatnak in minung nunnak a nuai tikah ziangruangah si pei? ti’n an ruat ṭheu. Tunaite ah nu pakhat a fahniang tleirawl teih thihsanmi in thu i sut, “Ka ruat thei lo. Ka zum thei hrimhrim lo. Ka zuam rero nain Pathian in i theihter lo. Ziangah si pei? Cumi vek thusuhnak pawl hrangah thulehnak olte a um lo. Asinan Khrih a rinsantu pawl hrang ahcun thluasuah kan don caan ah siseh, riahsiat ninghan kan ton caan ah siseh, ruahsannak a um!\nPeter in a Cakuat hmaisa sungah hih thu a sim. “Khrih sungin rundamnak in pek, nunnak thar in neihter ih ruahsannak nung in neihtertu Pathian ka thangṭhat” (1 Peter 1:3). Cuih ruahsannak cun ninghan laifang khalah lungawinak a suahpi. Cuih ruahsannak cu a siat thei lo (c. 4). Harsatnak a phunphun nan tonmi ruangah caan tawite sung riahsia in um hman uhla lungawi in um thotho uh (c. 6). “Hih harsatnak nan tuar theimi in, Jesuh Khrih a lang ni ah thangthatnak, sunlawinak le upatnak nan ngah ding,” a ti (c. 7).\nHniksaknak kan tonmi pawl cu theih thei lo khop le rin lopi ih cangmi an bang ding nain a tlunlam ih Bible ttongfang tleunak in a fiangter. Ninghan riatsiat ton laitak ah rundamnak ih mawinak le huham in Rundamtu Khrih Jesuh thawngin a neh thei a si. Harsat buainak a tongtu in nikhat ni ahcun tleunak a hmu ding a si.\nBawipa, rundamnak maksak in pekmi cu kan tuarnat caan ih tuar theinak kan neihmi in Na sunlawinak ah a canter. Nitinte ruahsannak thar kan neih thei ringringnak dingah in bawm hram aw.\nRundamnak tleu cu\nZaan thimbik khal ah\nfiang te’n a tleu.


Falam Khuasung ih mihlo Himdamten hmuhsuak a si zo | Falam Online Media\nFalam Khuasung ih mihlo Himdamten hmuhsuak a si zo\nJune 4, 2020 admin\t0 Comments Falam Mino Pawlkom, Falam Thuthang\nJune 2 zann ihsin hlothok Cinmual veng ih um Salai Van Piang cu hmusal a si zo thu theih a si.\nSalai Van Piang cu June 2 zaan nazi 11 hrawngah Falam khau luhnak Salai Sun Ceu Khan kiang hrawng ah hmuh netabik a siih Cinmual veng mino, Falam Mino pawl le kawhhran OBC pawl in teimak suah in an hawl hnu ah tui ni nazi 11 kiangkap ah Conbik Golf vuaknak hmun thlang ah himdamten hmuhsuak sal a si.\nFMP cun “Mizaan ah OBC, Cinmual veng mino pawl le Falam Mino pawl in kan hawl rero mi Salai Van Piang cu tui ni nazi 11:00 kiangkap ah Conbik Golf vuaknak hmun thlang ah himdam ten hmuh a si zo” tiin FB ca hmai ah a tarlang.\nFalam khuasung mipi ṭanrualnak le mino, pawlkom dangdang pawl tlawmngainak ih rahsuahmi a si ih hmailam tikcucaan khalah ṭanrualnak lungthin nei thei dingin le Falam khua mawitertu khal an si thu kan langter duhve a si.\n← Falam Traffic Police Officer in Lamziin thawn pehpar mi Myanmar Daan thar zirhnak nei\nFalam ah Covid 19 mithi Vuiliam saal +Atufang Falam Dinhmun\nJuly 14, 2021 Ni Hnem Sung 0


Pacang Nupi Nau Nei Zikte An Kap That Ih Ralkap In ‘Inn Kan Theihsual Ruangah A Si’ An Ti – Meifar\nPacang Nupi Nau Nei Zikte An Kap That Ih Ralkap In ‘Inn Kan Theihsual Ruangah A Si’ An Ti\nMay 30 zinglam nazi 10:45 ah ralkap tam zet cu Mandalay Division, Bagan khua, Mhan Cho vengsung ah an va lut ih mino 6 an kai. Dalan in ‘Meithal an nei’ tin a hek ruangah an kai.\nPacang Moe Myint Aung khal kaih an tum ih inn sangka arak khar, ralkap pawlin an inn sangka cu an kap siat ih innsung ih um Moe Myint Aung an kap ngah. A pum ah an kap ngah ih a hliamtuar loin a thi.\nVengsung upa in “Dalan in meithal an nei tin thuthang dik loin a report ruangah mino pawl cu an kai ih an vua ciamco. Mino 6 an kai ih Moe Myint Aung cu an kap that, a nupi nau nei zikte a thihsan. Hnaṭuan felfaite ṭuan ih ei hawl an si, tutiang a ruang kan ngah hrih lo” a ti.\nRalkap in zingzoinak an nei rero hnuah “Inn kan theihsual ruangah a si” an tiih an kaihmi mino 6 cu a zan ah an suahsal, mithi ruang khal an innsang hnenah an pesal.\nMoe Myint Aung ih nupi nau nei zikte cu a pasal ruang parah a ṭap rero, pa nei loin an fate a piang ding ti a ruah tikah a lungzur mitthli a luang.\nVengsung mi pakhat in “Mizan ih an kaihmi mino pawl an suah thluh sal. An zaten hliamhman an tuar, ralkap pawlin inn kan theihsual ruangah a si an ti. An kaihmi pawl an suahsal nan Moe Myint Aung cu a thi, a innsang pawlin an tuar thiam lo.\nA nupi nau nei zikte a thihsan, inn theihsual ruangah kah that kherkher a ṭul maw si? Moe Myint Aung ih thihnak thuhla ah ṭuanvo latu ding an um lo” a ti. Kum 27 mi Moe Myint Aung ih ruang cu tuizing May 31 zinglam nazi 10:00 ah an vuiliam.\nNunau Pawl Tiva Ah Tak An Kolh, Ralkap In A Thilte A Hmuh Ruangah Palik In A Kap That


SAC-ralhraangbawi Min Aung Hlaing rak nuai tumtu PUTAO PDF | Falam Online Media\nSeptember 28, 2021 October 1, 2021 Ni Hnem Sung\t0 Comments\nSAC ralhraangbawi Min Aung Hlaing cu tuzarh sung lole October thla thok ah Kachin ram, Puta-O lam ah a tlawng tum saal tiah thuthang a suak ih thu a darh hnu a nikhatnak ah PDF Puta-O cun rak do neknek dingin timlamnak kan nei zo tiah thu an suah ve.\n“Ramsung mipi ih rak ruat cia vekin kan nih PUTAO PDF cun ralhraang ukhruainak hnukthlak dingah timlamnak kan rak nei zo” tiah PDF PUTAO Fb cahmai ah an tarlang a si.\nSiarbet : Kachin ram ah va tlawng` hramhram tum saal tu Min Aung Hlaing\nKan dung zarh lam ih Kachin ram tlawngtu SAC ralhraangbawi Min Aung Hlaing cu feh an ṭhulh nak Puta-O myone lam pan in September thlacem lam ah a tlawng saal tum tiah theih a si.\nNBung Dat Kasa – Kachin Multimedia in Min Aung Hlaing thawn naivaitu hnen ihsin thuthang kan dong tiah an tarlang ih Puta-O, Naungmon le Kawnglanghpu khua ih pyituhsit (ပြည်သူ့စစ်) le khuanu/pa pawl a tong ding tiah an ngan.\nSiarbet : Puta-O lam ah Min Aung Hlaing a va tlawng lan lo nak san “Thudik”\nPuta-O lam ah Min Aung Hlaing a va tlawng lan lo nak san “Thudik”\nKan dung zarhte/zarhpi lam ih Min Aung Hlaing Kachin ram a tlawng ṭum ah BGF hruaitu pawl thawn khal tongaw an tum tiah thu a suak.\nMyitkyina an thleng ah Kachin mino pawl in an ram suahsan dingin duhphorhnak nasaten an rak neih san.\nMyitkyina an thlen ni ah Puta-O myone lam ah lan bet an tum thu an suah ih, ramsung PDF in Puta-O myone lam feh tlang` ter lo dingin thu an rak suah ve.\nCuhnu reilote ah SAC ralhraang cun Puta-O lam feh an ṭhulh thu an suah ih Lashio le hmun dangdang ah an tlawng pehzom.\nPuta-O tlawn an ṭhulh thu thawn pehpar in ralhraangbawi Zaw Min Tun cun hitin a rel.\n“Puta-O a feh lo nak san cu mi pawl relvekin a ṭih ruangah a feh lo mi a si hrimhrim lo. Lamziin an phit a si khal le, atuvek lamziin bingbo lakah vanzam thawn khualtlawng sukso tlangpi a si tikah phan ding ziang hman a um lo.”\n“Thlatang lam kan pan thlang ih, Puta-O boruak le a dai tuk tikah harhdamnak hrang ruatin a va tlawng lo hrim mi a si” tiah ralhraangbawi Zaw Min Tun in a ti.\nAsinan Zaw Min Tun ih relmi le Myitkyina khuami pawl ih sim mi cu a dang verver.\n“Puta-O sim lo Myitkyina hman ah an buai tuk zo. Lamziin thianfai dingin hmailam ih mawṭaw an feh termi pawl cu khuasung PDF in an rak kap ih an lung hmuah a mit thluh. Cun, Puta-O ziin cu KIA pawl in an phit tiah kan thei. Lamziin ihsin an rak do ding phang ah an feh ngam lo mi a si” tiah khuami pakhat cun a rel.\nPuta-O ah ralhraang lam ṭangtu mimalte lawng an um tiah theih a si ih SAC ralhraang in ပြည်သူ့စစ် kaituding hmin cazin an lak lai khalah hminpetu zohman an um lo tiah theih a si.\n← SAC ralhraang in kum 5 mi naute kap that\nFalam peng sungah Ralkian Mipum 6000 luan kim zo →


Refugee Pawl hrangih Theihtha tete - Chinland Today Media\nDecember 7, 2008 7:43 pm·0 comments\n1.A hmaisa bikih na pekmi na phone number na hmang thei nawnlo asilole misualin an lo lawnsak tivek asile a rang thei bikin UNHCR office ah na sim a tul.\n2.UNHCR lam ih tuanvo neitu pawl khal kanmah vek, minung men an siih ruangah a tha thei bikih an tuah le tuan rero hmanah thil tlamtlinglo tete a rak um ve theu. Curuangah an lo pehtlaihlo nak a rei tuk asi ahcun nangmah rori kha va fehin thuhla va sutaw. Cumi hlanah thu na suh duhmi kha Laica in ngan in na keng ding. A sung thuk lamih an lo luhter sian ngaingai lo asi hmanah na ca lawng tal kha officer hnenah na tan ta thei ding.\n3.Interview na tuah tikah officer ih thu a lo suhmi lawng kha thate le felfai te in leh thei na zuam pei . A tullomi, nangmai duhmi kha rel rero tum aw hlah.\n4.UNHCR ih na va feh tikah kan tawnglettu pawl khi, kanmah Laimi an si pam si tivek menin mi hmuh theih rori ah va biak rero a tha lo. A tikcu le a hmun ah lawng biak le kawm ding an si. An din hmun theihthiampit a tha.\n5.UNHCR ih lo pekmi cahlap(document) kha plastic in thaten fawn hlenhli aw. Tidai/ruah ih siar ter timi hi thil tha lo a si. Officer thin hngiar na ti teu men.\n6.Appointment ni ih na feh tikah UNHCR cahlap an lo pekmi original kha a zaten na keng tengteng pei . Nupa nan sile pahnih nan nei dingih a pahnihin nan ken a tul. Card na nei asi khalle keng tengteng aw.\n7.Officer in interview a lo tuah ni le canah thuhla na fenglo mi siseh, na suh duhmi pohpoh kha felfaiten na sut thei. Tih ding ziang hman a um lo.\n8.Officer hmai ih na to tikah mipa na siih lukhum na khum asile phelh awla, a mai mithmai rori kha zoh kerker thei tum aw.\n9.Officer hmuahhmuah hi an sual tivekin lungthin pu aw hlah. An zate deuh thaw in nangmah lo bawm a duh zettu an si ti khal na hngilh lo pei .\n10.UN(Refugee) ngah a theih lo tin thanau hrimhrim aw hlah. Tulai fangah hmun khat hnu hmunkhatah fehin mobile register tuah rero asiih tuah vivo lai ding a si.\nLaimi Vrs Israel\nLaimi le Israel pawl hin bang awnak tampi kan nei lai. Israel miphun sungah phunhnam 12 an um vekin Falam peng sungah hin phun hnam tampi kan um ih, cuih phunhnam pawl cun mai’ tlangkulh le khua, peng le ttong vek in pawlkomnak kan nei. Kan umnak tlang le khua vekin kan ttong le kan ziaza khal a danglam. Asinan, miphun 12 cun Israel miphun sungah an um vekin an miphun sinak ‘ Israel ’ cun a khaikhawm thluh. Cucu Falam pengih miphun (ttong dangdang neitu pawl) kan pumkhat awk dan cu a si ve.\nHimi thu ah hin ruah ding le zir ding tampi a um. Bible sungah khal kan hmu. Miphun 12 sung ihsin pakhat le pakhat rem awk lonak tampi a um ih, cutivek ih an do awk ruangah ziang a cang ti khal kan zoh tlang pei . A hmaisabik ah Judah phunhnam pawl cu Siangpahrang a ra suahnak ding ih thluasuah cotu an si. Judah cu midang hnakin a covo a sang deuh tla kan ti thei. Khatlam ahcun ‘Uktu phunhnam’ deuh a si. Falam peng sungah tla bawi phunhnam deuh le ttong neitu deuh vekih kan ruahmi phunhnam kan um ve. Asinan , Judah phunhnam pakhat lawng in raal a hneh ti thu kan thei lo vekin, Falam peng sungih ‘bawi fa le ttong neitu deuh phunhnam’ pawl cun anmah lawng in Falam miphun hrang nehnak tlamtling an tuah thei ve cuang lo ti kan fiang. A thupibik sawn cu, Israel miphun 12 in lungrual zetih raal an neh vekin Falam peng sungih ttong dangdang hmangtu (khaw dangdangih umtu) pawl kan lungrualnak cu kan hrang nehnak ding a si sawn.\nIsrael rampi cu siangpahrang Solomon a thih vete’n saklam thlanglam tiah an rak tthen aw. Saklam cu miphun 10 an si ih, an hotupa ‘Jeruboam’ cu Ephraim miphun a si ruangah an ram cu ‘Ephraim’ ti khal in an ko. Thlanglam cu miphun 2 lawng Judah le Benjamin an si ih, Judah miphun an tam ruangah le an siangpahrang ‘Rehoboam’ cu Solomon ih fapa (Judah) a si ruangah an ram cu ‘Judah’ tin an ko. Saklam le thlanglam an tthen aw vete’n an kiangkapih miphun dang pawl cun an zuamtai deuhdeuh ih, a rei hlan ah Assyria acozah cun Israel ram cu a neh ruangah an zate’n ‘Sal’ vekin a hruai thluh hai. Thlanglam Judah pawl khal Babylon cun a neh ruangah an zate’n Babylon sal an si. Cucu miphun pumkhat aw thei lo pawlih covo diktak cu a si. Kanni laimi (Falam) pawl khal hi, kan ttong le kan suahnak tlang a danglam vekin kan duh dan bang aw thei lo sehla, kan hmailam caan cu a thim tuk lo ding maw? Zahau, Zaniat, Tlaisun, Sim, Ngawn, Lumbang etc.. in tthen aw thluh sehla, kum ziangzat kan feh thei ding. Ramdang ah kan feh vivo lai dingih,… Tlaisun tlangval siseh Zahau tlangval pakhat in siseh, thil ttha lo tuah pang sehla, miphun dang pawl cun,… “laisun pa-in/ Zahau pa-in”.. cuvek khavek a tuah” ti hnakin ‘Falam pa’ in cutin a tuah in ti tengteng ding. Hih hi kan hrangah thlalang fiangbik cu a si ding.\nIsrael pawl khal an umnak khua a danglam vekin an ttong a danglam ve ti Bible in insim. Culawng si loin, Bejamin miphun pawl cu nasa zet in miphun dang 11 in an that ciamco ti khal kan thei fiang. Cuvek thuanthu a um theinak cu ‘Nunau mipat sualnak le zuri sabah ih an um ruangah a si’ ti a fiang. Kawlpa pakhat cun hitin in sim: Chin miphun sungah Halkha, Falam le Tedim hi a larbikih, cathiam khal an tam. Asinan, Halkha lam cunZu an duh,Falam lam cun nunau an duh ih, Tedim lam cun ei le in (sa) an duh’ tiah in ti. Asinan, tulai san ahcun ‘Halkha, Falam le Tedim cun Zu le Sa le Fala an duh tuk ruangah an tthangso ngaingai thei lo ding’ tiah a ti bet. Hih thu hin diknak tampi a nei. Kan laimi zu in tu pawl ruangah Malaysia ah Kawl pawl cun zu dawr an tuah ih,.. an lian deuhdeuh. Nunau mipatnak lam ah teh ziang kan bang? Malaysia ih Laimi AIDS neitu cazin cu rel ngam ding khal a si lo. Vansiat ruangah maw, huatsuak ruangah?\nA dang pakhat kan zoh sal dingih ka duh cu ‘Calai’ a si. Judah pawl cunHebrew ttong an hmang. Asinan, Babylon , Assyria , Persia , Greek le Rome acozah hnuaiah kum tampi an um ruangah Bawi Jesuh sanlai le Krihfa hmaisabik umkhawmnak Kawhhran ah tla ‘Hebrew ttong’ thiam nawn lo siseh, miphun dang ttong uar sawn tampi an um. Greek sanlai ih Judah mifim pawl khal in Greek ttong an hmang tuk ruangah Bible rori hmain ‘Greek-Judah’ tin a ngan. Cupawl cun kawhhran tawlrel dan pawl an sawisel tuk ruangah Jerusalem kawhhran hmaisabik khalin harstnak tampi an tawng. Laimi lakah Lai ttong hnakih kawl ttong uar deuh kan tam vivo a bang. Mi hrekkhat tla cu Laimi sungkua si si, kawl ttong lawnglawngih thunuam sim rero an um. Cupawl cun ‘mizo ttong an dodal zet na’n,… kawl ttong cu nasa zetin an uar ih, kawl nun dan khal an cawng rero. Cuvek cu ‘Kawl-Laimi’ tin ko sehla a buaithlak zet ding. Leitlun raalpi veihnihnak a thawk hlan ih Israel pawl tuarmi kha kan cing ringring a ttha. Annih khal kha an umnak Europe ram miphun tampi ttong le nun dan an rak cawngih, an sihnak ngaingai khal thei nawn lo vekin kum tampi an um. Poland , German, Austria , France le England ah Israel tampi an um ih,… England ramih Israel pawl lawng in Hitler ih kut an tuar lo a si kha. Ziangruangahtile’ n, an khawpi le an ram a petu Pathian in cuih an ramih kirsal ding in a duh ruangah a si.\nLaimi pawl teh ziang kan bang. USA , Australia , Europe ram le hmun dangdang ah kan feh. Kan ramih kan um rero lai hman ah miphun dang (abikin ‘Kawl pawl’) um dan le ttong kan uar sawn a si ahcun, cuih tipi ral ramdang kan thlen ahcun ziangtluk in lai nun le lai ttong kan nautat lai ding? Daniel ih rualpi pathum vekih miphun le Pathian hrang ralttha, lai pacng kan ttul ngaingai a si hi. Miphun dang nun dan le ttong kan uar tuk ahcun Pathian in kan umnak ding ih in peekmi Lairam ih kan kirsal theinak ding ah,…Hitler vekih micak le zaangfahnak nei lo uktu in indawi sal ding tiah ruahnak a um thei. Ttong dangdang thiam cu thil ttha zet a si. Asinan, Lai ttong hngilh ta hrat in Kawl ttong sawn kan thiam a si ahcun,.. kawlram ih um ringring ding kan si sawn. Miang ttong cu zumtu pawlih ttong a si ruangah lai ttong hnakin kan thiam a si ahcun a pawinak a tam tuk lo na’n, a pawi tuk thotho.\nKan miphun le kan Pathian hrangah Laimi sinak lawng duh tawk loin, Lai ttong, Lai nun, Lairam’ khal duhdawt uh si.\n(Compiled by Biak Chawn)\n1. Leitlunih fala mawibik hrilnak Miss World 2008 cu December 13 ah South Africa khawpi Johannesburg ah tuah ding a si. Hih fala mawi hrilnak ding hi Ukraine ram khawpi Kiev ih tuah ding a sina’n kan Georgia le Russia ram pahnih buainak ruangah South Africa ram ah tthawn a si. Miss World hrilnak ah hin 2004 tiang ram 107 an tel ih, 2005 ihsin ram 109 an tel. Leitlun ah fala mawi hrilnak a phunphun a um ih, Miss World hrilnak hi an tuah hmaisabik a si. Cucu kum 1951 ihsin an thawk. Miss Universe (Miss World hrilnakih a tel ban lo ciahciah pawl) hrilnak cu kum 1952 ihsin an thawk ve. Miss International hrilnak cu kum 1960 ihsin an thawkih, Miss Earth hrilnak cu 2001 ihsin an thawk. Miss Tourism Queen International hrilnak cu 2004 ihsin an thawkih, hih pawl hi leitlun ih fala mawi hrilnakih picangbik cu an si. Miss World le Miss Universe sinak hi kum khat sungih ngah veve theitu ram 4 an um ih, 1953 ah France ram fala Christine Martel (MU) le Denise Perrier (MW), 1972 ah Australia ram fala Kerry Anne Wells (MU) le Belinda Green (MW), 1981 ah Venezuela ram fala Irene Saez (MU) le Pilin Leon (MW), 1994 ah India fala Sushmita Sen (MU) le Aishwarya Rai (MW), 2000 ah India fala thotho Lara Dutta (MU) le Priyanka Chopra (MW) pawl an si. MU=Miss Universe; MW=Miss World. -(http://beautyquee ngallery. blogspot. com)\n2. Leitlun ah nunau lawng hi angki hnuailam ( abmfv D baw-li) hrutu an si lo. Mipa hrekkhat cu nunau thinlung an nei ih, cuvek pawl cun mipa dang thotho darling ding in an hawl. Asinan, nunau thinlung neih ruangah si loin mipa huatsuak le mawi duh tuk pawl cun angki hnuailam hruk an duh. Japan ram cun mipa hruk ding abmfvD an tuahsuakih zarh 2 sungah 300 an khawngih pakhat ah Yen 2,800 (RM 109) man a si. ( Japan Today Novvember)\n3. United States Immigration and Customs Enforcement (ICE) cun kum 1943 ih German uktu Hitler ih thilri pakhat (Cabu karih retmi le casiar rero lai hminsinnak dingih an tuah- bookmark) an firsakmi cu Washington khawpi ih Seattle ah an kai ngah. Cuih boolmark cu sui a si ih, amah Hitler ih zuk a um. Hih hi Hitler ih darling Eva Braun in Hitler hnen ih a peekmi laksawng a si ih, Spain ram khawpi Madrid ah 2002 ah an rak zuarmi a si. Hitler ih bookmark ih sui carat 18 ih tuahmi a si ih, a paa (thin) zet ruangah amah Hitler ih zuk tiang an umter thei ruangah mithiam zet pawlih tuah a si ding tiah zumnak a um. Malaysia sui tuahnak ah hin carat 22 tiang lawng an tuah. (ICE, Washington news)\n4. South Africa ramih khawte pakhat Tzaneen ahcun mitthi vuinak thuhla thawn pehpar aw in daan maksak zet an nei. Mi zokhal in an sungkhat mitthi cu zinglam nazi 9 hnulam ah thlanmual ih an vui (phum) ahcun R 100 (RM 35) an kuan ding. Hih hi mitthi vuinak ih a fehtu pawl hrangah hnattuannak caan an neih theinak ding ah a si ih, tangka kuanmi cu thlan laihnak thilri (digging tools) leinak ding ah a si. Mitthi vuinak ah mipa jacket hru lotu le nunau lu le liang khuh lotu cu an tel ve thei lo. (Graphic news)\n5. Leitlun milai 33,000,000 hrawng cun AIDS natnak thihpi tengteng ding an nei ih, kum khat sungah nauhak 500,000 cu AIDS natnak nei cing in an suakih 2007 ah nauhak 290,000 cu AIDS natnak ruangah an thi. Africa ah AIDS natnak neitu an tambik ih, Tuluk le India ram cun natnak thihpi ding cazin milai 700,000 hrawng a nei ih, Iran cun 100,000 hrawng a nei ve. South Africa ram cu a tuar nasabik tu a si ih, natnak neitu 5,500,000 an um ih, nikhat ah 1000 hrawng cun TB (Tuberculosis Bacteria) natnak in an thi. Curuangah South Africa acozah cun kum 2011 ihsin AIDS natnak neitu hmuahhmuah lakih 80% cu sii ttha ttha thawn zohkil a tum ih, a ram sungih natnak 50% cu hlohter dan dinig a hawl. Asinan leitlun ih AIDS natnak zohkiltu hnen ihsin bawmhnak tangka US$ 92,000,000 le TB khamnak ding hrang US$ 68,000,000 a dilmi cu a ngah lo. (WHO)\nShah Rukh Khan in ‘Datuk’ ngah: India ram zuknung Bollywood ih hminthang zet Shahrukh Khan cu Malaysia thlanglam Malacca state acozah cun ‘Datuk (Knight)’ sinak cu zarhte ni (December 6) ah a peek. Malacca acozah in hivekih ramdangmi ‘Datuk’ sinak a pek ding thu thawn pehpar aw in Malaysia rammi tampi cun an sawisel ih, thuthangca le media tiangin dodalnak khal an suah. Asinan, Malacca acozah cun Khan ih zuknung tuah 4 rori ruangah Malacca cu leitlun ah a hminthang deuhdeuh ih ‘Datuk’ sinak hi peek a si ding tiah an sim. Khan cun lungawi zet in, “Ka ttong vek khal ttong dah lotu in hivek ih upatnak in peek ruangah,.. ka hngakhlap zet” tiah a ti. Khan hi kan dung thla ah Malacca acozah in hih ‘Datuk’ sinak hi peek an tum zo na’n a hnattuan a buai tuk ruangah a ra man lo. – AP\nHonda in F1 cawlhsan ding: Japan ramih mawttaw tuah tambik Honda Company cun hmai kum 2009 sungah F1 mawttaw tlan zuam awknak ah tel a tum lo tiah a phuang. Honda cun tulai leitlun economy siatbal reronak hi theithiam in rei lote sung a cawl ding tiah CEO (Chief Engineering Officer) cun a sim. F1 motor sporting hotubik Max Mosley cun tuih kum sungah F1 mawttaw tlan zuam awknak ah US$ 120,000,000 hman a si ih, kum dang hnak in a mal’ a ti. Honda company hin leitlun ah kum khat sungah mawttaw a malbik 140,000 an zuar suakih, tuilai economy harnak ruangah hnattuantu 18% rori a cawlhter. –Reuters/AP\nSingapore ramri kiltu in nunau ihpi: Singapore le Malaysia ramri ih hnattuantu Singapore Immigration hotubik Chung Cheong Weng cun 2006 Dececmber ihsin 2007 April karah Tuluk ram fala Li Yanxiu cu vei nga rori a ihpi ruangah Singapore acozah cun thutthennak ah a thuhla an tawlrel rero lai. Chung Cheong Weng (Kum 58) hin hih tuluk fala a ihpi ttheu ruangah a hrangah Singapore luh theinak le um theinak ding cahnah pawl cu awlsam zet in a rak tuahsak ih, acozah in hih thuhla an theih lonak ding ah Li Yanxiu thawn sms an kuat awkmi pawl khal hlawn thluh ding in a fial. Chung ih thubuai hi December 29 ah rel sal ding a si ih, amah an puhmawhnak pawl hi a dik ahcun kum 5 tiang thawng thlak thei a si ih, Singapore dollar 100,000 khal a kuan bet thei. – CAN/vm\nIndia ramih hotel minutes 60 sungah runsuak: Kan dung zarh tlawngkai nithum ih India ram thlanglam Mumbai (Bombay) khawpi sung five-stars hotel pahnih hrenbettu tapung pawl cu India commando (Black Cats)pawl in minutes 60 sungah an that thluh ih, acozah kut hnuai ah a um sal. Hih tapung pawl hi Pakistan ihsin a rami an si tiah India acozah cun an phuang ih, kan dung September thla ah Pakistan khawpi Islamabad ih Marriott hotel siatsuahtu Laskar-e-Taiba pawl an si tiah tapung pakhat an kaih ngahmi cun a sim. Marriott hotel ih bomb puak ruangah milai 55 an thi ih, tuih ttumih Mumbai khawpi sung Taj Mahal hotel le Trident Oberoi hotel ah mi 195 an thi; 300 cun hliam nasa zet an tuar. India raalkap 1, hotel kiltu security 15 le foreigner (ramdangmi) 30 an thi ih, hotel hrenbettu tapung 1 cu a nung rori in an kai, adang 11 cu raalkap thawn an do awknak ah an thi. India commando 1,000 hrawng cun nazi 60 sung ah hnattuan an ttheh. Hih hotel pahnih siatsuahnak hi India ram hrang ahcun 9/11 a si. Laskar-e-Taiba pawl hin 2001 ah India parliament House (acozah thurelkhawmnak inn) hmai ah bomb an puahter ruangah India le Pakistan ram karah buainak tumpi a suak dah. Tuih ttumih buainak ruangah Pakistan cun India thawn buainak a ttih ruangah ramri ah raalkap 100,000 a kuat bet ih, India acozah in harsatnak a tuarmi parah Pakistan cu misual thawn pehtlaih awknak an neih lo thu uar zet in a sim. Hotel ih ramdangmi mitthi lakah USA mi an tambik ih, Singapore nunau Lo Hwei Yen (K 28) tla a tel. Hih hi Singapore in tapung pawl cangvaihnak ruangih a rammi thihnak a tuar veikhatnak ding a si. – Reuters/AFP\nMalaysia ah Yoga buainak: Taksa le thinlung lam exercise tuahnak ding le harhdamnak lam hrangih mi tampi in an zir rero mi Yoga cun tulai Malaysia mipi thinlung a luahkhat deuhdeuh ruangah Muslim biaknak lamih thuneitu pawl cun ‘Kham (prohibited)’ an tum. Asinan, hih Yoga hin milai thinlung le taksa parah zianghman siatsuah theimi a ni loih, taksa harhdamnak thil a si ruangah mi tampi in dodalnak cu an sawisel ve. Dr. Mahathir cun mipi ruahnak cu hitin a forh hai: Yoga na thlun ruangah muslim na sip hah cuang lo vekih, muslim ihsin na suah phah cuang lo. Kanmah tei’ kan zoh awk theinak hi a thupibik cu a si ih, Yoga ruangah mai’ biaknak kan thleng thei ding ka zum lo’ tiah a ti. Malaysia rammi vansangih khualtlawng hmaisabik (first Malaysian Space hero) Dr.Sheikh Muszaphar Shukor cu amai thilhmuh le tawnmi (experience) pawl midang zirh ih sim ding in nazi pakhat sungah RM 8,000 a lak ih, cuvek hnattuan in tlawng a phunphun 300 le bulpak 150 hnen rori ah caan a rak hmang zo tiah puhmawhnak a um. Hivek puhmawhnak hi Dr.Sheikh cun nasa zet in a el ih, a khualtlawnnak thuhla le lehnu lamih harnak a tuarmi pawl cu cauk pakhat ih tuah a tumih, cuih cauk cu hmai kum ah suah thei a tum thu tla a sim. – The Star (Nov. 30 ihsin updated)\nNigeria ah Khrihfa le muslim buainak: Tulai Nigeria ram uktu ding hril awknak ah muslim le khrihfa pawl karah dodal awknak nasa zet a suak ih, mi 60 hrawng an thi zo. Muslim pawl hin leitlun hmunkip ah an biaknak duh tuk ruangah lawng si loin midang biaknak dodal duh tuk ruangah tapung vekih cangvaih an uar zet ih, leitlun ram tampi cun Nigeria ram cu tapung zuat ngah pang lo ding in ralrinnak thu an sim. – Reuters\nThailand ah ramdangmi an taang: Thailand ram nainganzi buainak cu a zual sinsin. Kan dung zarh ihsin Thai mipi cun vanzam ttumnak hmun tum deuhdeuh (international airport) 3 rori (Chiang Mai, Utapao, Phuket) an kham ih, ram dangdang cun Thailand ramih an mi le sa pawl phuarsuak ding in vanzam an kuat. Asinan , Thailand ram sungah ram dangmi 300,000 hrawng cu zam suak thei loin an taang. Airport hi tlawngkai nithum ah an ong thei sal.Prime minister Somchai Wongsawat cun a sinak a tan ih, Chavarat Charnvirakul cu acting prime minister a si. Thailand acozah thutthennak cun an ram buainak cu ram uktu ding hrilsalnak tuah lawng in a felfai ding tiah thu a rem sal ih, December 8 le 9 hrawng ah prime minister thar khal neih thei an beisei. –AFP\nBarbara Bush sizung ihsin suak: US president George W.Bush ih nu (mother) Barbara Bush cu kan dung tlawngkai nithum ah Houston Hospital ihsin a suak sal. Barbara Bush (K 83) hi a pum a nat ruangah kan ding November 25 ah sizung an ret ih laparoscopic surgery (lenglam ihsin at loih sunglamih thanmi pum ahnak cet) an tuahsak hnu ah a suak sal. – Reuters\nSaddam Hussain ih unaupa thah ding a si: Iraq ram special thutthennak inn cun kan dung tlawngkai nihnih ah Sadam Hussain ih unaupa Ali Hassan Al-Majid cu thah lohli ding a si tiah thu a tthen sak. Ali hi ‘Chemical Ali’ ti’n leitlun ah a lar ih, 1980 ah Kurd miphun parih a cangvaih dan ihsin ‘Wanted’ a si zo. 1991 ah Shi’te muslim pawl parih a cangvaih dan ruangah ‘Chemical Ali’ ti a si. -AP\nMi tampi cun Pathian duhdawtnak hi Eden hmuan ihsin an simthawk, asinan kei ka hrang ahcun Bethlehem hmuan ihsin a fiangbik a si. –Billy Graham\nA neitu LCF, Malaysia\nZemdarhtu(Circulati on managers)\nLal Ruat Lian\nSalai Kawl Lian\nAdvisor Upa Za Dun\nPatron Rev. Run CungMang\nBangunan Tan Kim Onm\nNo. 46-48 2nd Floor\nE-mail : hruaitu@yahoo. com\nSMS : 016 3440 672 ( Biak )\n016-302 1254 (Kawl)\nPastor 017 – 3880 848\nDuhdawtnak a si lo\nNa Tlangvalpa Na Sim Thluh Ahcun….\nZIANG RUANGAH NA TI DING!\nTlangval Pawl Hrang Theih Tha Te


Leitlun thuthang lawrkhawm..SBT - Chinland Today Media\nNovember 9, 2009 3:40 am·0 comments\nIran In Duh Lo\nIran Nuclear tuahnak thilri zohfiang sak dingih ramdangih kuat dingih US, Russia leh France in an nawrnak thlunih UN in kuatdingih a nawibet nakcu Iran Cozah in a duhlo tiah Iran Student News Agency cun a tarlang.\nIran Parlianment National Security leh Foreign Policy Commission hotu Alaeddin Boroujerdi in a sim nakah Iran in Uranium a neih mi zohfiang sak dingih Russia leh France ih kuatding ih an nawrnak cu Iran in ziangti zawng hmanin a pawm theilo tiah a simih, Himi thu a thlun theilo raungah ram dangdang pawlin dungtun lo hram dingih UN hnuaiih Nuclear ralthuam zohfiang tu IAEA ah Iran ram ai awh in Ali Asghar Soltannieh cu Iran in a ret tiah BorouJerdi cun a sim.\nRussia Vanzam A Tla\nMIzan sunah Russia Ralkap Vanzam TU-142 cu an ralkap pawlin raldo zirnakih an hmanlai ah a tla ih a sungih to minung 9 cu an thi thluh dingih ruah a siih tutiang an thuhla theih thei nak umlo in an hlo lai. Russia ralkap Thupaungtu cun hi Vanzam hi tipi kapih si Km 15 hrawngih hla tipi sungih tla a siih, Vanzam sungih to minung pawlhi nungdam ih um an um a zumnawnlo thu a sim. Hi Vanzam hi ziangruang bikah a tla tikhal theih fiang nak an neih hrihlo,\nCa ngansual mi remsal nak, Mizansun 7th November, 2009 ih kanrun thlahsuak mi, Afghanistan ramah British in ralkap 80.000 a ret ih hna kumah 1,30,000 kim dingih kuatbet a tum kanti mikha kan ngansual pang a siih,\nTu ah hin Afghanistan ramah British in ralkap 8,000 a ret laiih, hna kum ah 13, 000 kimding ih kuat a tum tisawn a si.Kan ngansual pang rori a siih siartu nan zate in ngaithiam kanlo dil.


Raltlan Naupai Lai A Thi – Meifar\nRaltlan Naupai Lai A Thi\nMyanmar ramsung buainak ah mi tampi cu sahimnak hawlin ramlakah an um, ruahsur hnuaiah an khuasa ih mikeu, fikfa le cangvat lakah hringnun an hmang rero lai. Rul cuk le khawmual kaikuang hen tuar khal tampi an um.\nKayah State, Demoso ramsung ih raltlan naupai lai cu damlonak ruangah a thi. Kum 39 mi naupai lai in a pasal le a fapa kum 13 mi le kum 6 mi a thihsan, a naupai cu thla 9-nak a si ih nau a nei zikte nan a pum sungih um naute thawn an thitlang.\nA ruak cu October 11, 2021 zinglam ah an vuiliam, ramsung a buai hlan ahcun Demoso siizung ah an rak piahaw ṭheu. Asinan an khuasung ah an doaw ciamco ruangah ramlakah an tlan ih an piahaw thei nawn lo. Tuiṭum Myanmar ramsung buainak ah veihnih rori raltlan in arak um zo, ramlakah a khuasik ih a dam lo ṭheu.\nNaupai lai ti fawn cu ei le in ṭha an ṭul ih duh vekin ei le in a ei thei lo ruangah a hardamnak khal a siatsuah. A pasal ih farnu in “Ahmaisa ih an tlan lai ihsin nau a pai zo, tuiṭum khalah an tlansal ih tupi sung ramlakah an um.\nNaupai a si vekin a cau ih a damlo phahphah, aumnak ding an hawlsak ih khuapawn ih innruak pakhat ah an umter. Ni 2/3 hnuah in phone ih a pum natuk thu in sim, kan va zoh ih arak na tuk ruangah damlo motor hnenah zangfah kan dil ih Loikaw sikhan ah an phur. Cumi hnu reilote ah in phone ih a cang thei nawn lo ti in sim” a ti.\nPresident U Win Myint Cu Ralkap Pawlin An Thulung Dingin An Hringhro Ih “Ka Thi Asilen Ka Thi Men Ding” Arak Ti\nRalkap Ih An Kaihmi Chin Mino 4 Cu An Suahsal